Waktu Pelancaran Gran Turismo Sport Didedahkan, Saksikan Trailer Terbaru “Join The Human Race”

Sony dalam video trailer terbaru mereka telah mendedahkan waktu pelancaran untuk game racing mereka yang ditunggu-tunggu ramai ini.

Gran Turismo Sport akan dilancarkan pada musim luruh 2017, iaitu sekitar dari bulan September hingga bulan Disember tahun ini. Namun, tarikh tepat game ini akan dilancarkan masih belum diumumkan.
Waktu pelancaran yang telah dikecilkan ini (sebelum ini hanya meletakkan tahun 2017) didedahkan dalam trailer terbaru untuk E3 2017 – mengajak para pemain untuk “Join The Human Race”. Korang boleh layan di bawah:

JomBaca: Closed Beta Untuk Gran Turismo Sport Kini Telah Dibuka Untuk Rantau Asia, Jom Daftar Sekarang!


18 Games Yang Akan Tersedia Dalam PlayStation VR Demo Disc

Apakah game-game yang akan anda dapat percuma apabila anda membeli headset virtual-reality daripada Sony ini nanti?

Sony telah mengumumkan senarai game yang bakal pemain dapat secara percuma apabila mereka mendapatkan PlayStation VR. Game-game ini akan diberikan sama ada anda membeli PS VR ini melalui bundle mahupun membeli unit headset ini sahaja.
Berikut adalah 18 game yang bakal tersedia dalam PlayStation VR Demo Disc:

Allumette
Battlezone
DriveClub VR
Eve: Valkyrie
Gnog
Harmonix Music VR
Headmaster
Here They Lie
Job Simulator
PlayStation VR Worlds
Resident Evil 7 biohazard — Kitchen Teaser
Rez Infinite
Rigs Mechanized Combat League
Thumper
Tumble VR
Until Dawn: Rush of Blood
Wayward Sky
Within

PlayStation VR akan berada di pasaran Malaysia dengan harga RM1,849 pada 13 Oktober ini.
JomBaca: PlayStation VR: 17 Benda Korang Wajib Tahu Sebelum Pre-Order PlayStation VR!


PES 2019: Boleh Beli or Boleh Blah!?

Apa pembaharuan yang dibawakan ke dalam PES 2019? Apakah fungsi-fungsi yang masih dikekalkan? Jom baca reviu ini sampai habis – Boleh Beli or Boleh Blah!?
Peningkatan Yang Tidak Ketara

Secara keseluruhan, apa yang ditawarkan dalam PES 2019 mempunyai peningkatan jika dibandingkan dengan PES 2018 yang dikeluarkan pada tahun lalu. Walau bagaimanapun, peningkatan tersebut adalah peningkatan yang tidak begitu ketara.
Dari segi gameplay dan game mode yang ada, PES 2019 menawarkan penambahbaikan yang cukup untuk membezakannya dengan PES 2018, manakala dari segi grafik, Konami sentiasa menawarkan peningkatan yang signifikan pada setiap tahun.
Gameplay Yang Lebih Mendalam

Jika diamati dalam 2, 3 perlawanan pertama, agak sukar untuk merasai perubahan yang dibawakan ke dalam PES 2019. Namun, semakin lama bermain game ini, semakin banyak pembaharuan yang ditemui.
Gameplaynya terasa sangat segar, lebih lancar dan lembut, tidak terasa statik dan berat dan yang paling penting, pergerakan pemain itu terasa sangat sensitif, membuatkan kita lebih mudah untuk melakukan apa yang benar-benar ingin kita lakukan. Senang cerita, ia langsung tidak terasa seperti PES ‘2018.5’, tetapi benar-benar menampilkan sebuah gameplay yang berbeza, dan layak dipanggil sebagai PES ‘2019’.
Pembaharuan gameplay yang paling dirasai ialah semasa permainan terbuka (open-play). Menggeleceknya lebih lancar, menggerakkan pemain tanpa bola (off the ball) lebih baik, hantaran (passing) lebih kemas, dan rembatan (shooting) tidak terasa overpowered (OP) — menjadikan ia sebuah gameplay yang terasa sangat mantap, berlainan dan memuaskan.
Perlu Belajar Semula

PES 2019 sememangnya membawakan satu gameplay yang sangat berbeza. Sampai satu tahap, korang akan terasa seperti perlu belajar semula apa yang pernah korang belajar daripada siri PES sebelum ini, walaupun adalah seorang pemain tegar siri ini yang selama ini sudah tahu tentang selok-beloknya.
Shooting, menggelecek, crossing, tandukan, cara menyerang, cara bertahan — semuanya terasa segar.
Membincangkan lebih lanjut tentang gameplay PES 2019, perkara pertama yang ingin penulis tekankan di sini ialah bagaimana Konami menyeimbangkan (balancing) kelajuan larian kepada setiap pemain. Setakat ini, setelah mencuba pelbagai pasukan yang ada dalam game ini, penulis tidak menemui mana-mana pemain yang kelajuan lariannya terlalu OP.
Senang kata, korang pakailah Mo Salah ke, Lionel Messi ke, Cristiano Ronaldo ke, Kylian Mbappé ke, Sergio Aguero ke — semuanya boleh dikejar oleh kebanyakan pemain pertahanan sekiranya korang pandai untuk menggunakannya. Jadi, kalau bola yang sedang korang kawal dirampas oleh pemain lawan atau perangkap ofsaid korang tidak menjadi, korang masih ada peluang untuk recover.
Disebabkan penyerang yang telah dikurangkan kekuatannya ini (nerf) yang memudahkan pertahanan untuk mengejarnya, ia memberikan cabaran yang baru kepada korang semasa menyerang.
Tiada lagi taktik di mana pemain akan menolak bola sejauh mungkin dan kemudian berlari meninggalkan pemain pertahanan yang perlahan lariannya. Tiada lagi pemain pertahanan yang mudah tercicir.
Secara tak langsung, daripada kelajuan larian yang tidak OP ini, kemahiran menggelecek untuk pemain yang sedang menyerang perlu lebih ditagih. Bukan lagi era di mana pemain menyerang boleh menggelecek dengan hanya spam larian semata-mata.
Shooting Baru Harus Dipuji

Seperti juga penambahbaikan untuk teknik bertahan/menyerang, shooting dalam PES 2019 juga membawakan mekanik yang lebih padu dan tiada lagi sepakan yang terlalu dijangka (preditable). Lebih banyak detik-detik rawak (randomness) seperti dalam bola sepak sebenar.
Teknik sepakan, gerak badan, sudut sepakan, dan keseimbangan badan semasa membuat shooting perlu diambil kira dengan lebih teliti. Pernah banyak kali, situasi satu-lawan-satu dengan penjaga gol, penulis tidak dapat menterjemahkannya kepada jaringan, sesuatu yang wajib gol dalam PES 2018, tapi tidak untuk PES 2019.
Apabila sukar untuk menjaringkan, dan apabila dapat menjaringkannya, satu kepuasan yang tidak ternilai akan dirasai. Ditambah pula dengan animasi jaring gol yang ditambahbaik dengan lebih realistik apabila bola menerjah gawang, membuatkan satu-satu jaringan melalui rembatan yang padu akan membuatkan korang melompat kegembiraan.
Sistem Set-Piece Yang Masih Sama

Di sebalik gameplay open-play mantap yang penulis sebutkan di atas, permainan set-piece boleh dikatakan menggunakan sistem dan mekanik yang sama sahaja dengan siri tahun lalu. Cara pemain off-the-ball membuat larian apabila sepakan percuma/sudut diambil, cara membuat sepakan lencong, dan beberapa mekanik lain — semuanya dikekalkan.
Bagaimana para pemain untuk menerima permainan set-piece yang sama ini, bergantung kepada harapan masing-masing. Maksudnya, ada pemain yang sudah sukakan mekanik sepakan percuma dan sepakan sudut yang ada dalam PES 2018 — dan membawakannya semula ke dalam PES 2019 adalah sesuatu yang menggembirakan mereka.
Manakala, ada juga pemain mahukan pembaharuan pada setiap tahun untuk sistem dan mekanik permainan set-piece. Maka, mungkin sebahagian pemain ini akan kurang gemar dengan pengekalan yang sama ini.
Bagi penulis secara peribadi, penulis lebih sukakan sistem dan mekanik permainan set-piece yang sama dengan PES 2018. Berbeza dengan permainan set-piece yang ditawarkan dalam PES 2017 dan ke bawah, yang boleh dikatakan terlalu kompleks untuk difahami.
Game Mode Yang Tidak Berganjak

PES 2018 pada tahun lalu memberikan kita satu kejutan dalam senarai game mode yang ditawarkan. Konami memperkenalkan Random Selection Match. Sehingga kini, mode ini adalah antara mode yang paling selalu penulis mainkan.
Walau bagaimanapun, tahun ini, dari segi mode yang dibawakan, ia agak hambar. PES 2019 lebih fokus kepada gameplay agak kurang menggilap mode yang ada.
Ya, ada jugalah serba sedikit pembaharuan yang disajikan ke dalam Master League dan myClub, tetapi kebanyakan daripadanya masih lagi ditakuk lama. Ia belum cukup untuk menarik perhatian penulis untuk kekal bermain mode tersebut dalam tempoh waktu yang lama.
Undur Satu Langkah Ke Belakang

Kalau korang seorang pemain tegar siri PES, pastinya korang tahu bagaimana seksanya apabila pada suatu ketika dulu Konami hanya membuka server online-nya kepada pemain yang berada dalam rantau yang sama sahaja, atau dalam terma mudahnya, region lock.
Kepada korang yang tidak tahu apa itu region lock, contohnya begini. Kalau korang membeli PES (PS4) dengan region R3 (Asia), dan korang mempunyai rakan yang membelinya pula dengan region R2 (Eropah), korang tidak boleh main online bersama kerana server yang dibuka untuk kedua-dua game ini adalah berbeza.
Namun, era gelap ini telah “berakhir” pada tahun 2015 apabila Konami telah membuka server ini kepada semua pemain, tidak mengira region mana yang dimainkan. Bermakna, korang boleh melawan dengan mana-mana pemain dari mana-mana pelusuk dunia. Selama 3 tahun itu — iaitu dalam PES 2016, PES 2017 & PES 2018 — kita semua telah percaya bahawa Konami telah meninggalkan zaman region lock itu dan tidak akan mengulanginya lagi. Ternyata, kita semua silap.
Konami sekali lagi datang dengan pe’el lamanya semula. Untuk PES 2019, igauan region lock kembali menghantui para pemain. Amat mengejutkan.
Tak perlulah penulis ulas panjang lebar tentang tindakan ini kerana ia sememangnya satu keputusan yang kurang bijak, mengundurkan siri PES kembali satu langkah ke belakang. Berubahlah, Konami.
3 server yang ditawarkan unuk region R3 (Asia).
Server yang lebih banyak dibuka untuk region R2 (Eropah).
Patch & PES
Seperti kebiasaan, siri PES bukanlah sebuah video game bola sepak yang sempurna dengan kelab-kelab berlesen. Juga seperti tahun-tahun sebelum ini, pemain di PC dan PS4 boleh menghias semula PES 2019 dengan patch yang disediakan oleh komuniti.

Kalau korang nak tahu macam mana nak dapatkan patch-patch ini, nantikan artikel susulan daripada JomGaming.
Keputusan – BOLEH BELI or BOLEH BLAH!?
Saban tahun, siri PES semakin lama semakin mendekatkan dirinya kepada bola sepak sebenar dengan gameplay yang bertambah realistik. Sekiranya korang mahukan sebuah video game bola sepak yang menawarkan gameplay di atas padang yang cukup memuaskan, PES 2019 adalah game BOLEH BELI untuk korang.
Beberapa fungsi dan mode dalam PES 2019 masih lagi berada di takuk yang lama, lebih-lebih lagi kontroversi region lock yang kembali memberi penyeksaan kepada para pemain. Sekiranya korang mempunyai citarasa gameplay di atas padang yang berbeza, dan mahukan pembaharuan yang besar kepada mode-mode yang ada, PES 2019 adalah BOLEH BLAH untuk korang.
+ Permainan terbuka (open-play) yang lebih menghiburkan
+ Passing yang lebih kemas
+ Shooting tidak OP
+ Kelajuan larian pemain yang lebih masuk akal
– Set-piece tiada pembaharuan
– Mode-mode yang masih ditakuk lama
– Kembalinya region lock untuk server online
Terima kasih YC Games Station (Kuala Lumpur) & Kuppy Station (Terengganu) kerana menaja unit reviu PES 2019 untuk JomGaming.


Bersedia Untuk Berentap Dalam 6 Jenis Titan Dalam Titanfall 2

Pada sesi alpha lalu, pemain diberi peluang mencuba 2 jenis Titan dan kini, korang diperkenalkan dengan Titan yang bakal berentap dalam versi akhir nanti!

Terdapat 6 buah Titan yang boleh digunakan dalam mode multiplayer dalam Titanfall 2 kelak dan berikut adalah sedikit info mengenai mecha-mecha ini!

Tone: Musnahkan dan letupkan musuh dengan serangan-serangan yang jitu.
Northstar: Tewaskan musuh dengan kelebihan serangan dari udara.
Legion: Kelebihan Titan ini terletak kepada pertahanan dan juga melakukan serangan secara balistik.
Ronin: Minat serangan dekat dan pantas ala samurai Jepun? Mungkin Ronin akan menjadi kegemaran korang nanti.
Ion: Titan ini berkebolehan untuk menyerang menggunakan 3 jenis sistem senjata.
Scorch: Bakar dan hanguskan musuh korang tanpa belas kasihan! Gunakan api untuk menyerang dan bertahan dalam pertarungan.

Tidak seperti siri asalnya, Titanfall 2 bakal mengetengahkan aksi untuk peminat-peminat single player melalui campaign mode. Developer Respawn juga telah menjanjikan DLC percuma untuk peminat-peminat siri selepas ianya diterbitkan dalam usaha memanjangkan usia game ini kelak.
Titanfall 2 akan diterbitkan pada 28 Oktober ini untuk PC, PlayStation 4 dan Xbox One.


Tower Of Fantasy Mengeluarkan 2 Trailer Gameplay Baharu

Level Infinite dan Hotta Studio telah mengeluarkan dua trailer gameplay baharu untuk Tower of Fantasy, sebuah game free-to-play open world MMORPG.
Dua trailer itu mengetengahkan aspek dari segi pilihan-pilihan kreatif yang diberikan kepada pemain semasa melakukan eksplorasi dalam dunia open world multiplayer.
Trailer Creative Gameplay memaparkan kebebasan pemain untuk mengembara dalam dunia Tower of Fantasy. Menunjukkan beberapa jenis kenderaan dan gajet-gajet lain yang boleh digunakan. Menggunakan senjata sci-fi dalam kombat dan beberapa mini games yang boleh dimainkan oleh pemain.

Dalam Social Gameplay pula, pemain akan mempelajari bagaimana untuk bekerjasama dalam pasukan untuk menentang world boss bersama-sama. Mengembara dunia Aida sama ada menggunakan jetpack atau menaiki motorsikal. Pemain juga ambil gambar bersama-sama pemain lain.

Pre-load Tower of Fantasy boleh dimuat turun sekarang di iOS, Android dan PC. Ia akan dilancarkan pada 11 Ogos.


E3 2016: Sony Umumkan Tarikh Release The Last Guardian – 25 Oktober 2016!

Sony Interactive Entertainment akhirnya mengumumkan tarikh release buat game yang dah lama ditunggu-tunggu!

The Last Guardian akan di-release untuk pelantar PlayStation 4 pada 25 Oktober 2016! Akhirnya! Setelah menunggu lebih dari 10 tahun, kita akan sama-sama dapat menggembara bersama Trico pada Oktober nanti!
Jom Baca: The Last Guardian: Director Fumito Ueda Berkongsi Cerita Mengenai Suka Duka Menghasilkan Game Ini!


CD Projekt Red Umum The Witcher Baharu Sedang Dibangunkan, Kerjasama Dengan Epic Games Untuk Unreal Engine 5

Setelah sekian lama menanti, CD Projekt Red akhirnya mengumumkan sebuah game baharu dalam francais The Witcher kini sudah mula dibangunkan.
CDPR mendedahkan yang saga baharu dalam francais itu akan dibangunkan menggunakan Unreal Ungine 5, sekaligus mengumumkan kerjasama jangka masa panjang bersama Epic Games.
Kerjasama teknologi ini bakal menyaksikan beberapa game akan datang daripada CDPR akan menggunakan Unreal Engine 5.
CDPR menggambarkan kerjasama ini sebagai “kerjasama strategik multi-tahun” yang bukan sahaja merangkumi perlesenan, tetapi juga pembangunan teknikal Unreal Engine 5, serta beberapa versi akan datang Unreal Engine pada masa hadapan, di mana yang relevan.
CDPR tidak mendedahkan sebarang butiran tambahan mengenai game tersebut selain perkara-perkara yang disebut di atas.
Sebelum ini, sejak The Witcher 2: Assassins of Kings yang dilancarkan pada 2011, CDPR telah menggunakan enjin yang mereka bangunkan sendiri iaitu REDengine, termasuklah The Witcher 3: Wild Hunt dan Cyberpunk 2077.
Dalam kenyataan media yang dikeluarkan, CDPR mengatakan yang expansion akan datang untuk Cyberpunk 2077 masih akan menggunakan REDengine.

https://t.co/XtbfqscMWr pic.twitter.com/eK6ZIbfLRa— The Witcher (@witchergame) March 21, 2022


The Last of Us Part II Akan Ada Multiplayer, Disahkan Oleh Naughty Dog

Multiplayer akan kembali!

Selain story mode-nya yang sangat mengagumkan, game pertama The Last of Us telah membawakan mode Multiplayer yang digelar Factions Mode. Ia adalah satu kejutan yang agak besar apabila ia mendapat sambutan yang memberangsangkan.
Setelah The Last of Us Part II diperkenalkan buat kali pertama, ramai yang tertanya-tanya sama ada Factions Mode akan kembali ke dalam sekuel ini ataupun tidak.
Bercakap dalam temubual bersama Gamespot di E3 2018, pengarah bersama Anthony Newman telah mengesahkan yang “Factions akan kembali.” Kemudian, seorang lagi pengarah bersama, Kurt Margenau menyambung, “multiplayer akan kembali. Kami tidak akan bercakap secara terperinci tentang apakah bentuknya nanti, tetapi kami boleh sahkan yang game ini akan ada multiplayer.

Jadi, apa pembaharuan yang korang mahukan dalam multiplayer The Last of Us Part II? Apa yang perlu ditambahbaik daripada game sebelum ini?
The Last of Us Part II akan dilancarkan eksklusif di PS4, namun masih tiada lagi tarikh pelancaran.


Genshin Impact Meraih RM4.1 Billion Dalam Tempoh Kurang Daripada 6 Bulan

Menurut Sensor Tower, pemain telah membelanjakan Genshin Impact versi mobile dari Mihoyo sebanyak $1 billion (sekitar RM4.1 billion) dalam tempoh kurang daripada enam bulan sejak ia dilancarkan pada 28 September 2020.

Game itu telah berjaya meraih pendapatan sebanyak $874 juta (sekitar RM3.61 billion) dalam tempoh lima bulan pertama dari App Store dan Google Play. Para pemain telah membelanjakan sebanyak $160 juta (sekitar RM662 juta) setiap bulan sejak Disember.
Pada bulan Mac, ia meraih sebanyak lebih daripada $148 juta (sekitar RM612 juta). Tetapi, bulan Oktober ia telah mencapai rekod terbaik dengan pendapatan sebanyak $233.7 juta (RM967 juta) di versi mobile sahaja.
Dalam tempoh 30 hari lalu, Genshin Impact berada di tangga ketiga sebagai game yang meraih pendapatan terbanyak gabungan di App Store dan Google Play, meninggalkan PUBG Mobile dan Honor of Kings oleh Tencent.

Walau bagaimanapun, di luar China, Mihoyo berada di tangga pertama sebagai game mobile terhangat, meraih sebanyak lebih dari $129 juta (sekitar RM533 juta) di peringkat antarabangsa selama 30 hari yang lepas. Ini juga menjadikan Genshin Impact sebagai game RPG nombor satu di dalam dan di luar China.
Genshin Impact juga merupakan game yang dapat meraih $1 billion (sekitar RM4.1 billion) di App Store dan Google Play dalam tempoh kurang dari enam bulan. Lebih cepat dari Pokemon GO dan Lineage M yang mengambil masa selama 10 bulan.

Setiap bulan, Genshin Impact akan memperkenalkan karakter-karakter lima bintang baharu menerusi banner bagi membolehkan pemain membelanjakan wang untuk mendapatkannya. Pengenalan kepada karakter Hu Tao menunjukkan peningkatan perbelanjaan hampir $13 juta (sekitar RM53 juta) dalam sehari pada 2 Mac. Xiao pula telah meraih sebanyak lebih dari $15 juta (sekitar RM62 juta) pada 3 Februari.
Pendek kata, Genshin Impact meraih pendapatan sebanyak $5.8 juta (sekitar RM24 juta) setiap hari sejak ia dilancarkan.

Bagi negara-negara yang membelanjakan wang paling banyak, China berada di tangga pertama untuk versi mobile dengan $302 juta (sekitar RM1.24 billion) hanya dari pengguna iOS. Jepun berada di tangga kedua dengan $278.3 juta (sekitar RM1.15 billion). Sementara Amerika Syarikat di tangga ketiga dengan $189 juta (sekitar RM781 juta).
Tidak banyak game mobile seperti Genshin Impact yang mampu meraih pendapatan sebanyak itu dalam jangka masa pendek. Ia berjaya memotong PUBG Mobile yang memerlukan tempoh lebih daripada 16 bulan untuk meraih sebanyak $1 billion. Sementara game Honor of Kings pula memerlukan masa selama 18 bulan untuk mencapai angka tersebut.


Destiny: The Taken King PlayStation 4 Bundle

Holaa!! Guys, korang peminat setia Destiny? So benda exclusive seksi nak mampos ini akhirnya konfem akan launch pada 15 September 2015. Apa kebendenye tu? Jom jenguk!

Haaa nindia! Tak lain dan tak bukan Limited Edition Destiny: The Taken King Playstation 4 Bundle. Bapak awesome!!!
Pergh!!! Meleleh bhaiiiii
Set bundle ini amatlah sesuai juga kepada mereka yang baru nak berjinak-jinak di dalam dunia Destiny, kerana setiap pembelian bundle ini korang akan dapat kesemua DLC sebelum ini iaitu, Destiny: The Taken King, Destiny, Expansion I: The Dark Below dan Expansion II: House of Wolves.
Putih itu menawan, Stim oiiii !!!
So apa tunggu lagi guardian?? Juallah PS4 korang sekarang dan start la pre-order sekiranya korang berminat dengan Limited Edition Destiny: The Taken King PS4 Bundle. Lainla korang nih collector PS4 tegar gotta catch’em all.

ADIOS!!


PUBG Telah Bertukar Nama, Kini Dikenali Sebagai ‘PUBG: Battlegrounds’ Untuk PC, Konsol

Mungkin ramai yang tidak perasan, tapi PlayerUnknown’s Battlegrounds atau PUBG kini mempunyai format judul yang baharu.
Game battle royale popular itu telah bertukar nama, dan kini dikenali sebagai PUBG: Battlegrounds.
Ya, macam ada ‘Battlegrounds’ yang berlebihan pula.
PlayerUnknown’s Battlegrounds: Battlegrounds.
Sekiranya korang buka game tersebut, atau bukanya di Steam, PlayStation Store, dan Xbox Store, kita akan dapat lihat artwork dan logo baharu tertera PUBG: Battlegrounds.

Dalam kenyataan yang dikeluarkan kepada PC Gamer, Krafton telah mengesahkan perubahan judul ini, namun tidak menjelaskan apakah sebab di sebalik nama baharu itu.
“Krafton kini sedang memperluas secara aktif jenama melalui pelbagai pengalaman baharu berlatarbelakangkan universe ini,” ujar Krafton. “Menjenamakan semula PlayerUnknown’s Battlegrounds kepada PUBG: Battlegrounds adalah langkah pertama untuk kami merealisasikan visi ini. Judul-judul tambahan dalam francais ini akan mengangkat nama PUBG, seperti yang anda dapat lihat dalam game kami akan datang, PUBG: New State.”
Daripada kenyataan ini, kita mungkin boleh menyimpulkan bahawa Krafton akan menggunakan format judul ‘PUBG: XXXX’, seperti yang dapat kita lihat sendiri dalam PUBG: Battlegrounds, fokus kepada PC/konsol, dan PUBG: New State, fokus kepada platform mobile.
PUBG: New State merupakan sekuel kepada kepada PUBG Mobile. Berlatarbelakang tahun 2051, game percuma ini akan membawakan tema futuristik. Buat masa ini, pemain sudah boleh pra-daftar game ini, dan dijadualkan dilancarkan sepenuhnya pada tahun ini.
Bersama-sama dengan perubahan judul baharu ini, PUBG: Battlegrounds kini boleh dimainkan secara percuma selama seminggu untuk PC, PS4 dan Xbox One.
Seperti yang dilaporkan sebelum ini, sesi percuma selama seminggu ini dikhabarkan akan digunakan sebagai kaji selidik sama ada game ini akan ditukar terus kepada model game percuma (free-to-play) ataupun kekal sebagai game berbayar.


2 Video Baru Dying Light 2 Diperlihatkan – Trailer Pelancaran, Gameplay Co-Op, Perbandingan Grafik

Game sekuel yang bakal dilancarkan bulan hadapan, Dying Light 2: Stay Human telah memperlihatkan dua video baharu.
Video pertama adalah episod terakhir dalam siri Dying 2 Know, yang mana kali ini berkongsikan sedikit gameplay untuk co-op bersama 4 pemain, perbandingan grafik antara beberapa konsol, serta banyak lagi perkongsian di balik tabir oleh Techland.

Video kedua pula adalah trailer pelancaran berdurasi kira-kira 3 minit, memaparkan lebih banyak aksi parkour, tembak-menembak dan zombi yang lebih mengganas.

Dying Light 2: Stay Human akan dilancarkan untuk PS4, PS5, Xbox One, Xbox Series dan PC pada 4 Februari 2022.


Dunia Cyberpunk 2077: Cerita Dari Tabletop Game Disambung Ke Video Game (Siri 1)

Apa ceritanya game Cyberpunk 2077 ni? Jom baca!

Mike Pondsmith
Siri Cyberpunk pada mulanya adalah tabletop pen and paper game hasil tulisan dan rekaan Mike Pondsmith. Terdapat 2 judul telah diterbit di bawah siri Cyberpunk: Cyberpunk 2013 (1988) dan Cyberpunk 2020 (1990).

Beberapa ‘sourcebook’ telah disertakan sebagai panduan kepada pemain tentang dunia Cyberpunk yang sangat mendalam.

Selepas video gameplay 48 minit yang kitorang laporkan haritu, timbul perasaan untuk kitorang korek segala cerita dan alkisah berkenaan dunia Cyberpunk ini. Kitorang pun korek dan membaca sourcebooks ini untuk berkongsi dengan pembaca tentang dunia yang menanti kita di dalam Cyberpunk.
Selamat Datang ke Dunia Cyberpunk.
Cyberpunk adalah dunia di mana manusia mencapai teknologi yang maju terutama di dalam bidang biologi, komputer dan kejuruteraan.
Dunia masa hadapan di mana manusia mengubahsuai tubuh badan diorang dengan teknologi. Gambar hanya hiasan.
Manusia mampu mengubahsuai badan mereka dengan menanam ‘chip’ di otak mereka dan menggantikan hampir semua bahagian mereka dengan organ robotik membolehkan mereka menjadi superhuman.

Bandar-bandar utama dunia dihiasi dengan tumbuhan hijau dan dikelilingi pencakar -pencakar langit. Banyak stesen angkasa lepas telah ditubuhkan, Paramedik yang bertaraf dunia.
Tetapi…
Semua hanyalah indah khabar dari rupa. Dunia Cyberpunk adalah dunia dimana kuasa korporat (Corpo) lebih berkuasa dari kerajaan persekutuan.

Bandar-bandar utama yang dihiasi dengan tumbuhan hijau hanya tertumpu di pusat bandar di mana golongan atasan tinggal. Kebanyakan bangunan samada terbiar, rosak atau musnah menjadi sarang golongan samseng dan penjenayah yang dikehendaki.  Stesen-stesen angkasa lepas yang dibina disebabkan perlumbaan angkasa lepas antara corpo sehingga tercetusnya perang antara mereka di angkasa lepas dan di bumi.

Paramedik (Trauma Squad) adalah askar upahan elit yang pakar dalam operasi menyelamat (Jika anda mampu membayar mereka). Perang, konflik dan keganasan adalah “makanan ruji” manusia di dunia Cyberpunk.
Servis 5 bintang dari Trauma Squad.
Alkisah Bermula Kejatuhan Kuasa Kerajaan Persekutuan Amerika Syarikat…
1990 – Semuanya bermula selepas campur tangan AS dalam peperangan di Amerika Tengah  (tipikal AS…lol!) dan ditambah lagi wabak penyakit yang dicipta oleh Jabatan Narkotik Amerika Syarikat untuk memusnahkan tumbuhan yang berkait dengan dadah membuatkan semangat anti-Amerika Syarikat menebal di kalangan negara di Amerika Tengah. CIA, NSA, FBI dan DEA pula bersengkongkol membentuk ‘Gang of 4’ memerintah negara masing-masing di belakang bayang-bayang presiden.
Campur tangan AS di Benua Amerika Tengah menjejaskan para ‘petani’ di sana. (Gambar sekadar hiasan)
1996 – Keadaan menjadi lebih keruh apabila Presiden dan Naib Presiden Amerika Syarikat dibunuh dan pasaran saham dunia jatuh. 1/6 rakyat Amerika menjadi golongan gelandangan dan kadar pengangguran naik mendadak.  Rusuhan besar-besaran yang dipanggil ‘The Lawyer Purge’ meletus di seluruh pelusuk Amerika Syarikat mengorbankan banyak peguam. Undang- undang tentera dilaksanakan sehingga tahun 1999. Kejatuhan ekonomi Amerika Syarikat juga mempengaruhi negara-negara yang lain.
Jalan-jalan cari lawyer
1997 – Konflik di Timur Tengah menyebabkan peperangan nuklear sesama mereka. UAE musnah akibat kesan radioaktif. Bekalan minyak dunia berkurangan sebanyak 50% kesan daripada konflik ini.
2000 – Musibah menimpa negara AS dan Eropah apabila satu wabak yang dipanggil ‘Wasting Plague’ muncul secara tiba-tiba dan mengorbankan banyak nyawa. Dua tahun berikutnya, tanaman-tanaman di Kanada dan Soviet dicemari dengan virus yang bermutasi.
2003 – Perang Amerika Tengah kali ke-2 meletus. Walaupun kemenangan berpihak kepada AS, angka korban rakyat AS terlalu tinggi. Gang of 4 dibawa arus perubahan pentadbiran negara selepas perang.

Kerajaan persekutuan yang semakin lemah terpaksa bergantung kepada Corporate-Corporate (definisi ditulis dibawah) dalam urusan pentadbiran negara menyebabkan sektor swasta lebih berkuasa dari kerajaan pusat itu sendiri dan mereka mengunakan peluang ini untuk mengaut sumber bumi demi keuntungan mereka.
Dalam dunia penuh kacau-bilau ini, umat manusia mula berkumpul dan membentuk komuniti, clan, geng mereka sendiri.
Dunia Cyberpunk Berpecah Kepada Puak-Puak / Factions
Nomad
Scout nomad sedang membuat tinjauan.
Majoriti rakyat AS yang hilang tempat tinggal akibat kejatuhan ekonomi AS pada tahun  1996 terpaksa hidup secara nomad, mengembara sekitar lebuhraya di kawasan gurun. Mereka  hidup dengan ‘scavenge’ tempat- tempat yang terbiar, menyamun fasiliti – fasiliti Corpo yang berada di luar bandar ala-ala raiders dalam siri Fallout atau MadMax. Mereka bencikan Corporate dan kerajaan kerana menghalau mereka dari rumah mereka sendiri. Walaupun mereka hidup mereka secara nomad, teknologi dan senjata mereka sama hebatnya dengan musuh – musuh mereka. Sumber dan bekalan yang terhad memaksa mereka berperang sesama sendiri.
StreetPunk
Ketua gang Maelstrom yang obses dengan pengubahsuaian badan mereka.
Bukan tipikal budak punk yang lepak di Bukit Bintang, mereka adalah golongan kelas bawahan yang kebanyakan bersarang di pinggir bandar dan hidup secara berkumpulan yang mempunyai idola dan ideologi yang tersendiri. Peras ugut, penyalahgunaan dadah (Dorphine), membunuh demi hardware dan bergaduh adalah rutin harian mereka.
MegaCorporation
Meredith Stout, agen corporate yang licik dan penuh dengan tipu muslihat
Antagonis utama dalam siri Cyberpunk. Ketika ekonomi AS lumpuh, mereka membantu kerajaan persekutuan untuk membangunkan semula ekonomi AS dengan syarat, tiada sekatan undang – undang terhadap perniagaan mereka. Disifatkan korup, tidak bermoral, tamak dan mementingkan keuntungan semata-mata sehingga sanggup mengunakan taktik-taktik kotor seperti rasuah, peras ugut, sabotaj dan juga pembunuhan untuk tewaskan musuh-musuh mereka. Dari tahun 2003-2023, dunia telah menyaksikan empat perang besar-besaran antara Corporate demi merebut sumber asli dan kawasan di bumi dan angkasa lepas. Antara Corporate besar yang korang perlu tahu:
Arasaka Corporation – Berasal dari Jepun, Arasaka Corporation adalah salah satu corporate yang berkuasa di bumi. Dengan menceburi industri perbankan, sekuriti dan pembuatan, Arasaka mengambil peluang peristiwa ‘The Collapse’ pada tahun 1996 untuk mengembangkan perniagaan mereka di seluruh dunia.  Arasaka ingin menjadikan Jepun sebagai kuasa yang terkuat di era yang baru.
PetroChem – Syarikat yang menguasai 60% pasaran dunia CHOOH2. Pada masa 2020, CHOOH2 yang berasal dari tumbuhan sintetik, mengantikan petrolium sebagai bahan api utama. Pada tahun 2007, PetroChem melancarkan perang ke atas SovOil, Corporate dari Rusia selepas SovOil membatalkan satu perjanjian mereka untuk mengali minyak di Laut Cina Selatan.
Chooh chooh!! (lol)
Zetatech – Syarikat yang mencipta dan membangunkan ‘Wetware’, teknologi komputer yang dikaitkan dengan otak manusia.
Militech – Corporate yang mendominasi industri ketenteraan dan pembuatan senjata di Amerika Syarikat. Militech memiliki menyediakan servis askar upahan kepada kerajaan Amerika Syarikat dan sentiasa bersaing dengan Arasaka Corporation.
Rockerboy / Rockergirl
Class ‘Bard’ di dalam dunia Cyberpunk. Mereka mengunakan musik untuk menyuarakan jiwa mereka yang terkongkong di dalam dunia Cyberpunk yang kejam. Kebanyakkan musik mereka mengkritik kerajaan dan Corpo menyebabkan mereka dibenci oleh pihak berkuasa. Rocker yang mempunyai karisma yang tinggi boleh menyebabkan rusuhan jika mereka membuat persembahan di jalanan.
Johny Silverhand, Rocker paling berpengaruh di NightCity
Dalam demo gameplay Cyberpunk 2077 oleh CDPR, karakter Silverhand ada disebut oleh penyampai radio. Malangnya Johny Silverhand melakukan ‘tunggangan terakhirnya’ pada tahun 2076.
Polis
Tugas mereka adalah memastikan semua rakyat patuh dan diadili oleh perlembagaan yang dipanggil ‘Uniform Civilian Justice Code‘. Walaupun Polis adalah dibawah kerajaan persekutuan, kebanyakkan infrastruktur Corpo mempunyai polis yang dibiayai oleh mereka sendiri untuk menjaga keselamatan aset mereka. Disebabkan kadar jenayah yang tinggi, mereka mengunakan taktik ‘shoot then ask’ membuatkan kehadiran mereka tidak disenangi oleh orang awam.
Psycho Squad sedang bertugas
Pada awal 2000-an, pasukan polis menubuhkan satu unit khas yang dipanggil psycho squad untuk membasmi penyakit mental ‘cyberpsychosis’. Cyberpsychosis adalah penyakit gila; kesan sampingan yang dihadapi oleh individu yang mengubah suai badan mereka secara berlebihan. Psycho squad dilengkapi oleh senjata, perisai dan alat komunikasi paling canggih untuk memerangi Cyberpsycho yang mengamuk di tengah-tengah bandar.
Apa Lagi?
OK, aku dah cerita pasal backstory dan factions dunia Cyberpunk. Dalam siri berikutnya, aku akan cerita lebih lanjut tentang dunia Cyberpunk yang sangat mendalam dan pelbagai ini. Nantikan artikel berikutnya bersama JomGaming.


PlayStation Bekerjasama Dengan Bekas Pembangun Destiny Untuk Game Online Multiplayer Eksklusif Baru

Sony Interactive Entertainment sedang bekerjasama dengan ProbablyMonsters Inc. dan Firewalk Studios untuk membangunkan sebuah game online multiplayer baharu, eksklusif untuk PlayStation.
ProbablyMonsters Inc. merupakan sebuah syarikat yang didedahkan oleh bekas CEO Bungie, Harold Ryan pada tahun 2019. Firewalk Studios yang ditubuhkan pada 2018 adalah salah sebuah studio pembangun yang berada di bawah ProbablyMonsters Inc.
Pasukan Firewalk Studios dipenuhi oleh ramai veteran industri yang pernah membangunkan pelbagai game AAA termasuklah BioShock, Call of Duty, Destiny, dan Mass Effect. Oleh itu, membangunkan game-game online multiplayer sememangnya kepakaran mereka.
Dalam pengumuman di PlayStation Blog, Ketua Firewalk Studios, Tony Hsu berkata, “bagi pasukan kami, peluang untuk mencipta dunia baharu dan menginspirasikan lebih banyak detik hebat untuk pemain-pemain kami di seluruh dunia adalah api dan cita-cita yang membuatkan kami untuk terus berjuang.”
Buat masa ini, itu sahajalah butiran yang mereka boleh dedahkan setakat ini. Sama-sama kita nantikan apakah game yang sedang mereka bangunkan ini.


Closed Beta Untuk Gran Turismo Sport Kini Telah Dibuka Untuk Rantau Asia, Jom Daftar Sekarang!

Sesi closed beta untuk Gran Turismo Sport telah lama dibuka dan sedang dimainkan oleh para pemain PlayStation 4 di rantau Amerika Utara dan Eropah.

Kini, seperti yang diumumkan dalam laman web rasmi, Sony telah membuka pendaftaran sesi closed beta untuk para pemain di rantau Asia pula.
Apa yang perlu anda lakukan adalah daftar di sini, dan sekiranya terpilih, anda akan diberitahu melalui emel dan langkah-langkah seterusnya akan diterangkan dalam emel tersebut.
Bagi peminat-peminat siri Gran Turismo, jangan tunggu lagi! Jom daftar sekarang dan rasai kehangatan game terbaru daripada Polyphony Digital ini!
JomBaca: Gran Turismo Sport Akhirnya Akan Menampilkan Porsche, Saksikan Screenshots Terbaru Yang Memukau Ini


Game Pertempuran Kapal Lanun Dari Ubisoft, Skull & Bones Ditunda Lagi, Tak Hadir Ke E3 2019

Skull & Bones pertama kali diperkenalkan kepada umum semasa E3 2017. Pada ketika itu, mereka mengatakan yang game tersebut akan dilancarkan pada tahun 2018.

Kemudian, ia telah ditunda ke tahun fiskal 2019/2020. Dan terbaru, Ubisoft telah mengumumkan bahawa Skull & Bones sekali lagi telah ditunda ke “selepas 2019/2020”. Bermakna, paling awal pun, game ini akan dilancarkan pada April 2020.
Dalam satu pengumuman lain, Ubisoft turut mendedahkan yang game ini tidak akan diperlihatkan di E3 2019. Mereka menegaskan yang ini adalah bagi memfokuskan kerja mereka terhadap kualiti serta ingin membangunkan sebuah game yang sehebat mungkin.

We’re going to batten down the hatches and push back on the game’s arrival—this is a challenging news for us all, but it’s what’s needed to make Skull & Bones as awesome as it can be!
Our focus remains on quality first and we’re grateful for your undying support ☠⚔ pic.twitter.com/ZCt85tY3TG
— Skull & Bones (@skullnbonesgame) May 15, 2019
Skull & Bones akan menggunakan latar belakang Lautan Hindi di zaman keemasan para lanun di era abad ke-18.
Sumber: Gamespot
JomBaca: Masa Untuk Kita Balas Dendam Terhadap Kapal Perang Portugis, Saksikan Gameplay Baru Skull & Bones


Dapatkan Payday 2 Percuma Di Steam Sekarang – Cepat Sebab Bilangan Adalah Terhad!

Hanya untuk pengguna-pengguna Steam ya! Pantas dapatkan Payday 2!

Muat turun Payday 2 sekarang dan simpan ia selamanya didalam koleksi melalui Steam, ihsan daripada penerbit Starbreeze Studios. Namun begitu bilangan yang diberikan ini adalah terhad iaitu sebanyak 5 juta unit sahaja.
Developer Overkill Software kini sedang giat menyiapkan versi Payday 2: Ultimate Edition yang akan memuatkan semua DLC untuk siri ini dan dijangka akan diterbitkan tidak lama lagi.
Apa tunggu lagi, download la sekarang!


Google Tegaskan Di Carian Play Store Yang Fortnite Untuk Android Tidak Akan Dilancarkan Di Platform Itu

Jangan cari di tempat yang salah.

Semua dah mengetahui yang Fortnite untuk Android tidak akan dilancarkan di Google Play Store. Sebaliknya, Epic Games akan menarik pemain yang ingin bermain game ini ke laman web rasmi mereka dan memuat-turun aplikasi Fortnite dari sana.
Terbaru, kemungkinan besar disebabkan terlalu ramai yang menaip carian Fortnite di Play Store, Google telah memberi amaran notifikasi bahawa Fortnite daripada Epic Games tidak akan dilancarkan di platform tersebut.
Google sebaliknya memaparkan satu-satunya game yang dikeluarkan oleh Epic Games ke platform itu, iaitu Battle Breakers. Di bahagian cadangan pula, Google memberikan pelbagai senarai game lain yang mempunyai genre yang sama dengan Fortnite — antaranya seperti PUBG Mobile, Rules of Survical dan Creative Destruction.

Secara tidak langsung, notifikasi amaran ini boleh menghalang pemain daripada memuat-turun game palsu yang memiliki nama yang lebih kurang seperti Fortnite.
Fortnite untuk Android kini berada dalam sesi beta. Korang boleh pergi ke laman web rasmi Epic Games untuk mengetahui sama ada peranti Android korang mampu ataupun tidak untuk memainkan Fortnite.
Fortnite juga kini boleh dimainkan di PC, PS4, Xbox One, Switch dan iOS.


Ronaldo, Messi, Neymar, Suarez, Neuer Adalah 5 Pemain Paling TInggi Rating Dalam FIFA 18! Tengok Senarai Penuh Di Sini!

Ronaldo, Messi, Neymar, Suarez, dan Neuer berada di kedudukan 5 pemain teratas – korang ada bantahan?

Seperti yang telah kami laporkan sebelum ini, EA Sports akan mendedahkan sedikit demi sedikit 100 pemain yang mempunyai rating paling tinggi dalam game bola sepak akan datang mereka, iaitu FIFA 18. Dan terkini, mereka telah mendedahkan 10 pemain terakhir, yang mana berada di kedudukan 10 teratas dengan rating tertinggi.
10 pemain tersebut adalah:

Gonzalo Higuain – 90
Toni Kroos – 90
Eden Hazard – 90
Sergio Ramos – 90
Robert Lewandowski – 91
Manuel Neuer – 92
Luis Suarez – 92
Neymar – 92
Lionel Messi – 93
Cristiano Ronaldo – 94

Korang boleh lihat senarai penuh 100 pemain yang memiliki nilai rating paling tinggi dalam FIFA 18 di laman web rasmi EA Sports.
Korang setuju dengan penilaian yang diberikan EA Sports dalam FIFA 18? Ada yang korang rasa rating-nya terlalu tinggi atau terlalu rendah? Jom kita bincangkan di ruangan komen di bawah.

FIFA 18 akan dilancarkan di PC, PS4, Xbox One, PS3, Xbox 360 dan Nintendo Switch pada 29 September 2017.
JomBaca: Apa Stadium-Stadium Yang Akan Ditampilkan Dalam FIFA 18? Lihat Senarai Penuh Stadium Di Sini!


DotA 2: Kekecewaan Di ESL One Frankfurt 2016 Bagi Fnatic!

Harapan peminat DotA 2 tanahair untuk menyaksikan Fnatic mencipta kejutan di kejohanan ESL One Frankfurt 2016 berkecai apabila Fnatic tersingkir awal.

Misi Fnatic untuk membalas dendam terhadap kekalahan mereka terhadap Team Liquid tidak kesampaian apabila mereka disingkirkan oleh naib juara Manila Major 2016 iaitu Team Liquid dengan kekalahan 2-0.
Sebelum itu mereka berhadapan dengan juara TI3 iaitu Alliance namun kalah tipis dengan mata 2-1. Fnatic kemudiannya diberi lagi satu peluang beraksi pada lower bracket namun meneruskan langkah sumbang mereka apabila kalah kepada Liquid 2-0.
Sementara itu, Vega Squadron pasukan tidak ternama yang layak menerusi kelayakan peringkat Eropah mencipta kejutan apabila menewaskan Team Liquid pada perlawanan pertama mereka dan kemudian meneruskan kecemerlangan dengan menewaskan Alliance pada perlawanan kedua mereka sekaligus melayakkan mereka beraksi di separuh akhir.

Bagi juara Manila Major 2016 – Team OG tidak mempunyai masalah meneruskan rekod kemenangan mereka apabila menewaskan kesemua pencabar mereka di kumpulan B iaitu Na’Vi dan juga compLexity Gaming.
Bagi yang terlepas perlawanan pasukan Fnatic jom layan sedikit sedutan highlight bagi kedua perlawanan mereka ini:
Fnatic VS Alliance
https://www.youtube.com/watch?v=LT2EJdcFkgs
Fnatic VS Team Liquid
https://www.youtube.com/watch?v=LR_-UD5yidQ
Persembahan hambar yang berterusan ini menjadi persoalan adakah Fnatic sudah bersedia untuk menghadapi The International 2016 (TI6)?
Penulis masih menaruh harapan yang tinggi kepada pasukan Fnatic memandangkan mereka bukanlah calang-calang pemain – kebanyakan mereka sudah pun menyertai kejohanan-kejohanan besar selain mempunyai pemain-pemain yang berbakat.
Penulis berharap Fnatic dapat pulih dari kemerosotan ini sekaligus mencipta kejutan pada The International 2016 nanti.
ADIOS!!


Mobile Legends Mengacah Kita Dengan Kandungan Bertemakan Hang Tuah!

“Takkan Melayu hilang di dunia!”
Laksamana Hang Tuah dalam filem Puteri Gunung Ledang. Gambar sekadar hiasan.
Karakter-karakter dan abiliti yang ada dalam Mobile Legends membawakan kuasa-kuasa mitos dan magik yang luar biasa. Jadi, mengapa tidak membawakan sebuah legenda dari sejarah pahlawan tersohor Melayu sepanjang zaman, ya tak?
Akaun Twitter rasmi Mobile Legends telah membalas tweet seorang wartawan Astro Awani, Mariah Ahmad dan mengatakan, “dalam pada itu, kami mungkin ada sesuatu yang berkait dengan Hang Tuah dalam masa terdekat.”

BTW we might have something related to Hang Tuah soon 🙂
— Mobile Legends: Bang Bang (@MobileLegendsOL) September 19, 2017
Jadi, apa agaknya tema Hang Tuah yang akan ditampilkan dalam Mobile Legends nanti? Korang ada idea tak?
Kami pastinya mahukan karakter Hang Tuah untuk dimainkan, dengan kuasa sakti daripada keris Taming Sarinya!


Tshirt Untuk Assassin’s Creed: Origins Telah Kelihatan Di Sebuah Kedai – Betul Ke Bohong?

Selepas bermacam-macam leak yang muncul sebelum ini, kali ini, wataknya kelihatan di tshirt pula. Betul ke bohong?
Sebuah fanpage Assassin’s Creed di Facebook, Le Verità dell’Animus, (menurut laporan PCgamesN) telah memuatnaik satu gambar yang memperlihatkan sehelai baju yang dikatakan kelihatan di kedai GameStop.
Baju itu dikatakan memaparkan protagonis Assassin’s Creed: Origins, siri terbaru daripada francais yang telah berehat selama setahun ini. Lelaki itu kelihatan sedang memegang busur panah di tangan kanan dan memegang perisai di tangan kiri.

Apa yang menarik adalah semasa artikel ini ditulis, gambar tersebut di Facebook itu telah dipadamkan, menandakan bermungkinan besar, gambar dan baju tersebut adalah benar. Apa-apa pun ia tetap diklasifikasikan sebagai khabar angin. Ia mungkin hanya sebuah fanart, dan kemudian dicetaknya ke sehelai baju.
Dua minggu lalu, Ubisoft telah dedahkan bahawa 4 game utama akan dikeluarkan mereka sebelum Mac 2018, dan salah satu daripadanya adalah sebuah Assassin’s Creed baru. Walau bagaimanapun, judul dan latar belakang game terbaru itu masih belum didedahkan.
JomGaming melaporkan sebelum ini tentang khabar berita yang menyatakan game baru untuk siri Assassin’s Creed adalah berjudul Assassin’s Creed Origins. Dulu membawa code-name Empire, akan membawa pemain ke prekuel Assassin’s Creed, memfokuskan dua karakter Assassin baru iaitu lelaki dan perempuan ke zaman Mesir purba. Game prekuel ini juga mengambil konsep open-world sebesar Skyrim.

Baru-baru ini, sebuah gambar leaked iaitu satu screenshot daripada Assassin’s Creed Origins dimuatnaikkan oleh seorang individu bernama “shoutouttoashraf” (kini sudah dipadam) di Reddit. Gambar itu menampilkan seorang Assassin dengan sebuah perisai dan busur serta anak panah sedang mengendalikan bot berlatarbelakangkan Mesir purba.


Game Battle-Royale Titanfall – Infantry MOBA, Tanpa Titans, Free-To-Play Akan Datang?

Kononnya dibayangkan seperti game Overwatch MOBA di dalam universe Titanfall, dan dimainkan seperti mode Battle Royale Blackout dari COD: Black Ops 4! Ye ke ni?

Kotaku telah melaporkan bahawa sumber-sumber mereka berkata, “sebuah game spin-off Titanfall akan dilancarkan Isnin nanti.”

Artikel tersebut memetik twit dari wartawan esports Rod Breslau yang menggariskan beberapa ciri menarik tentang game bernama Apex Legends di universe Titanfall ini.

Sources who have played and have knowledge of the game confirm to me that Respawn is set to announce and release Apex Legends on Monday Feb 4, a free to play Titanfall Hero Battle Royale game for PC, PS4, and Xbox One.
— Rod Breslau (@Slasher) February 2, 2019
Berikut adalah maklumat yang diketahui tentang Apex Legends setakat ini:

Apex Legends dibangunkan Respawn, developer Titanfall.
Ianya akan dilancarkan Isnin, 4 Februari nanti.
Game bergenre Titanfall Hero Battle Royale ini adalah PERCUMA (free-to-pay).
Hadir ke platform PC, PS4, Xbox One.
Akan menampilkan karakter/heroes dengan ability unik. Tiada Titan dari Titanfall.
Maksimum 60 orang pemain dalam satu server.
Main bersama 3 orang dalam satu skuad menentang skuad/pasukan lain.
Dibina di atas Source engine milik Valve.
Sistem microtransaction dan lootbox bagi item kosmetik dan kandungan in-game seperti Overwatch.

Amacam? Adakah gameplaynya nanti seperti video di atas? Adakah ini game berikutnya yang akan menjadi title esports? Boleh pergi ke tak ni nanti? Apex Legends – sama-sama kita nantikan.


Akuma Kembali Ke Street Fighter V! Messatsu!

Raging Demon bakal kembali mengganas!

https://youtu.be/t3y7uJgFZU4
Pengamal Satsui no Hado, Akuma telah diumumkan untuk kembali ke Street Fighter V di acara finals Red Bull Battle Grounds baru-baru ini. Di samping update Akuma, Capcom bakal menyertakan stage dojo yang baru yang berlatarbelakang pelbagai patung Asura.
Tulisan kanji pada belakang Akuma kini serupa dengan versi Shin Akuma dalam Capcom vs SNK 2, adakah ini bermakna Shin Akuma akan tiba dalam versi terkini Street Fighter?

Buat masa ini, masih tiada tarikh bila watak Akuma akan diterbitkan bagi Street Fighter V.


Devil May Cry 5 Akan Ada Sistem Microtransaction Beli Bola-Bola Api Untuk Upgrade Karakter!

Devil May Cry dah berjangkit dah penyakit pay-to-win ni!

Dalam Devil May Cry 5 (DMC5), korang boleh kutip Red Orbs / bola-bola api merah terutamanya selepas membunuh makhluk-makhluk puaka. Tetapi di dalam sesi demo DMC5 di Tokyo Game Show baru-baru ini, GameSpot telah membangkitkan isu pilihan pembelian bola-bola api merah ini menggunakan duit sebenar!

Menurut Hideaki Itsuno, pengarah DMC5, “Dengan kebolehan membeli Red Orbs, kami ingin membeli pilihan kepada pemain. Jika mereka mahu menjimatkan masa dan mendapatkan semua benda sekali harung, mereka boleh melakukannya. Bagaimanapun, saya rasa mereka tidak perlu mendapatkan kesemua benda (skill, gerakan baru) tersebut. Mereka boleh memainkannya sebagaimana yang mereka inginkan.”

Ini bukanlah kali pertama game DMC menampilkan sistem microtransaction.
Di dalam DLC bagi DMC4, sistem microtransaction nya membolehkan pembelian Red Orbs, Blue Orbs dan Proud Souls. Bagaimanapun, sistem ini dimasukkan ke dalam game yang sudahpun dilancarkan dan sudahpun seimbang dalam sistem permainannya jadi ianya boleh dimainkan tanpa microtransaction.
Adakah DMC5 akan kedekut dengan menghadiahkan Red Orbs / bola-bola api merah nanti sehingga memaksa pemain membeli menggunakan wang sebenar?
Sama-sama kita nantikan berita selanjutnya nanti. DMC5 dijangka akan diterbikan pada 8 Mac 2019.


PES 2017: Update Akan Datang Tampilkan Stadium Anfield Serba Baru, Lagu Keramat YNWA

Pelbagai kemaskini akan diberikan kepada para pemain PES 2017 dalam tempoh bulan ini dan bulan hadapan.

Dalam kenyataan terbaru yang dikeluarkan Konami, mereka telah mengumumkan bahawa dua update akan menemui pemilik PES 2017, iaitu update 1.02 pada akhir Oktober dan update 1.03 pada akhir November. Berikut adalah apa yang bakal Konami tampilkan dalam dua update ini.
Update 1.02 (akhir Oktober 2016):

Kemaskini wajah dan Player ID pemain-pemain yang menyerlah pada awal musim ini seperti Wissam Ben Yedder, Mario Lemina, Aymeric Laporte, Victor Wanyama dan Denis Suarez.
Kemaskini papan iklan di tepi padang.
Memperkenal pelbagai jenis but, termasuk opsyen untuk memilih jenis stad.

Update 1.03 (akhir November 2016):

Mode resolusi 4K untuk PS4 Pro.
Stadium Home Liverpool FC, Anfield dengan penampilan Main Stand baru selepas pengubahsuaian.
Lagu keramat “You’ll Never Walk Alone” akan berkumandang di Anfield semasa para pemain memasuki padang.
Liverpool FC Classic Kit.
Stadium Home Borussia Dortmund, Signal Iduna Park.
Kemaskini wajah para pemain.
Penambahan pelbagai jenis but.

Huge #PES2017 news! Update 1.02 is coming this month with update 1.03 following in late November. Information: https://t.co/oWSDhbHx7R pic.twitter.com/X6PBBDf0oV
— eFootball PES (@officialpes) October 19, 2016

#PES2017 Update 1.02 will include improved facial likenesses, ID systems, ad-hoardings and boot styles, including a variety of studs. pic.twitter.com/yAqSArLVXD
— eFootball PES (@officialpes) October 19, 2016

Update 1.03 will introduce a 4K res mode, alongside visual overhauls for @LFC & @BVB including stadia, likenesses and more! Coming Nov. pic.twitter.com/fCYi3TTpp7
— eFootball PES (@officialpes) October 19, 2016
Sekiranya anda belum mahir, ketahui bagaimana ingin memasukkan Patch untuk menggantikan nama, logo dan jersi kelab-kelab yang tidak mendapat lesen dalam PES 2017 di sini.


QuakeCon 2016: Trailer Gameplay Game FPS Quake Champions Memang Buat Darah Kitorang Menggelegak!

Quake Champions diumumkan di E3 lalu, dan kitorang di JomGaming tak sabar menantikannya. Jom tengok trailer terbaru daripada QuakeCon 2016!

Aksi FPS laju, rocket jump dan letupan berdarah musuh-musuh korang – semuanya buat kitorang teruja bila melihat trailer gameplay terbaru Quake Champions!
Selepas memperkenalkan 4 character daripada trailer E3 yang lalu – Ranger, Visor, Nyx dan Scalebearer, Tim Willits, Studio Director id Software kemudiannya memperkenalkan Anarki, Champion yang akan berperang menggunakan hoverboard!

Paling mengejutkan adalah pengumuman exhibition match Quake Champions yang akan diadakan secara langsung di QuakeCon Finals Party Sabtu ini. Nantikan maklumat dan semestinya video terbaru daripada acara itu.
Tiga lagi Champion akan di-announce tak lama lagi, dengan 12 Champion keseluruhan akan tersedia dipilih menjelang close beta yang dijangka tiba pada 2017 nanti.

Korang bersedia untuk menikmati game FPS arena dengan framerates 120hz? Adakah Quake Champions bakal menjadi acara eSports yang mega? Sama-sama kita nantikan berita selanjutnya daripada id Software.


Keanu Reeves Tak Setuju Bawa Masuk John Wick Atau Neo Dalam Mortal Kombat

Antara idea gila-gila yang pernah difikirkan oleh para peminat Keanu Reeves adalah membawa masuk dua watak ikoniknya, John Wick dan Neo dari siri The Matrix, ke dalam siri game Mortal Kombat.
Persoalan ini telah ditanyakan kepada beliau sendiri dalam satu temu ramah bersama Esquire.
“Sekiranya ia terpulang kepada kamu, adakah kamu akan membenarkannya untuk berlaku?”, tanya pihak Esquire.
“Kalau ia terpulang kepada saya? Tidak,” jawab Reeves tanpa perlu berfikir panjang. “Mortal Kombat sangat mengagumkan dalam banyak caranya. Tapi saya fikir, kamu tahu, Neo.. John Wick.. iyalah, itu semua memiliki nilaninya tersendiri. Mortal Kombat ada nilainya tersendiri.”
Francais Mortal Kombat dan The Matrix berada di bawah satu syarikat sama, iaitu Warner Bros, membuatkan impian ini mungkin ada logiknya, manakala John Wick pula dimiliki oleh Lionsgate, membuatkan ia lebih sukar untuk direalisasikan.
Walau bagaimanapun, semua kandungan rentas media ini tidak akan berlaku sekiranya ia tidak mendapat kebenaran daripada Reeves sendiri untuk melakonkan suaranya atau menggunakan model fizikalnya.
Bos NetherRealm dilaporkan pernah mendedahkan yang beliau berhasrat untuk menampilkan Neo dan John Wick sebagai karakter undangan dalam Mortal Kombat 11, namun tidak menyatakan sebab mengapa ia tidak berjaya.
Namun, kehadiran Neo dan John Wick dalam arena video game bukanlah sesuatu yang asing. Neo ada dalam Enter the Matrix, The Matrix Online dan The Matrix: Path of Neo. Manakala John Wick pula ada dalam John Wick Hex.
Apa pula pandangan korang? Adakah sesuatu yang bagus untuk menampilkan Neo dan John Wick ke dalam siri game Mortal Kombat?


Penerbit GTA Ada 3 Game Klasik Bakal Dihidupkan Semula Yang Masih Belum Diumumkan

Take-Two Interactive telah mengesahkan bahawa mereka kini mempunyai tiga game klasik yang bakal dihidupkan semula, yang masih belum diumumkan.
Perkara ini diumumkan sendiri oleh syarikat gaming gergasi itu dalam laporan kewangan terbaharu mereka.
Dalam laporan itu, Take-Two menyenaraikan barisan game yang dijadualkan akan dilancarkan pada tahun fiskal ini (April 2021 hingga Mac 2022). Antara yang tersenarai adalah Grand Theft Auto 5 untuk PS5 dan Xbox Series, pelancaran GTA Online kendiri, Kerbal Space Program Enhanced Edition serta tiga game baharu tersebut.
JomBaca: Grand Theft Auto V Akan Dilancarkan Ke PS5, Xbox Series Pada November
Tidak dapat dipastikan apakah game-game itu merupakan remake, remaster atau port sahaja kerana mereka hanya menggambarkannya sebagai “versi-versi baharu untuk game-game yang pernah dikeluarkan sebelum ini”.
Sebagai sebuah syarikat penerbitan game yang cukup besar, melihat kepada barisan game yang pernah dikeluarkan Take-Two, sememangnya sukar untuk meneka apakah ketiga-tiga game yang masih belum diumumkan itu.
Take-Two merupakan penerbit kepada siri-siri game seperti Grand Theft Auto, BioShock, Red Dead, Borderlands, Civilization, Mafia, Max Payne, dan XCOM, sekadar menamakan beberapa francais.
Apa agaknya game yang sedang dihidupkan semula itu? Jangkaan korang?


Sekuel Untuk Zelda: Breath Of The Wild Sedang Dalam Pembangunan Untuk Switch, Umum Nintendo

Nintendo telah mengumumkan semasa pembentangan E3 2019 pagi tadi, yang mereka kini sedang membangunkan sekuel untuk The Legend of Zelda: Breath of the Wild. Namun, tiada judul rasmi yang diumumkan untuk sekuel ini.

The Legend of Zelda: Breath of the Wild yang dilancarkan pada tahun 2017 mendapat pujian yang cukup tinggi daripada para pengkritik dan pemain, jadi sekuel kepada game tersebut sememangnya bukan sesuatu yang mengejutkan.
Selain hanya video acah yang dikeluarkan yang korang boleh saksikan di atas, tiada sebarang info lanjut yang didedahkan, jadi sama-samalah kita nantikan pengumuman seterusnya.


Masih Belum Memiliki PS5? Tetap Ada Cara Untuk Tebus Game Percuma PlayStation Plus

Dua hari lalu, pelanggan PlayStation Plus mendapat satu berita baik dan satu berita buruk.
Berita gembiranya adalah dalam senarai game percuma PS Plus untuk Februari 2021, disertakan sekali Control, sebuah game yang dibangunkan Remedy Entertainment, antara game terbaik tahun 2019.
Berita buruknya adalah pelanggan PS Plus Asia hanya boleh bermain game ini di PS5, berbeza dengan pelanggan PS Plus Amerika Utara dan Eropah yang mendapat kedua-dua versi PS5 dan PS4.
Dalam kata lain, sekiranya pelanggan PS Plus Amerika Utara dan Eropah masih belum memiliki PS5, mereka boleh bermainnya terlebih dulu di PS4 — malang untuk pelanggan PS Plus Asia yang terpaksa menunggu sehingga mereka memiliki PS5 (semestinya lambat lagi memandangkan isu stok PS5 yang meruncing di seluruh dunia).
Ada pemain yang beranggapan game PS5 yang disertakan dalam langganan PS Plus hanya boleh ditebus di PS5. Kalau pemain tidak memiliki PS5, dan tempoh tawaran untuk menebus game itu sudah berakhir, maka pemain akan terlepas game percuma tersebut. Ternyata anggapan ini salah sama sekali.
Walaupun tidak memiliki PS5, pelanggan PS Plus boleh menebus game-game PS5 dalam langganan itu melalui telefon pintar. Caranya mudah sahaja, muat-turun aplikasi PlayStation di Google Play atau App Store, log masuk dengan akaun PlayStation Network yang mempunyai langganan PS Plus, dan tebus dari aplikasi tersebut dengan menambah game itu ke dalam Library.
Selain aplikasi telefon pintar, pemain juga boleh melakukan perkara sama di laman web PlayStation Store.
Game-game ini, apabila sudah ditebus, ia akan menjadi milik pemain buat selamanya, boleh dimuat-turun dan dimainkan pada bila-bila masa, selagi mana mempunyai langganan PS Plus yang aktif.
Senang cerita, dalam kes pemberian percuma Control ini, pemain boleh menebus terlebih dulu game ini melalui telefon pintar atau laman web, dan kelak apabila sudah memiliki PS5, ia sudah berada dalam Library, pemain boleh mainkannya.
Walaupun terpaksa menunggu, namun sekurang-kurangnya masih tetap boleh menebus dan menyimpannya dulu.


Isu Terbaru PlayStation Official Magazine Senaraikan Gran Turismo Sport Akan Dilancarkan Pada 16 November Ini

Dalam trailer E3 2017 yang dikeluarkan baru-baru ini, Sony telah meletakkan waktu pelancaran Gran Turismo Sport pada musim luruh 2017 (sekitar September hingga Disember).

Memberi komen tentang waktu pelancaran ini, President of Worldwide Studios, Shuhei Yoshida mengatakan bahawa mereka tidak mahu meletakkan tarikh tepat pelancaran terlalu awal untuk mengelakkan sebarang kekecewaan sekiranya terdapat lagi penundaan.
Walau bagaimanapun, dalam isu terbaru PlayStation Official Magazine UK, menurut laporan WCCFTech.com, di muka surat 14, ia telah menyenaraikan GT Sport akan dilancarkan pada 16 November 2017.
Walaupun Sony atau Polyphony Digital masih lagi belum mengumumkan tarikh pelancarannya secara rasmi, kita harus ingat bahawa majalah tersebut adalah majalah rasmi yang dikeluarkan oleh Sony sendiri. Jadi, kita mungkin boleh katakan bahawa tarikh pelancaran GT Sport telah dikunci pada 16 November ini.
PlayStation Official Magazine UK sudah beberapa kali menyenaraikan tarikh pelancaran sesebuah game sebelum ia diumumkan secara rasmi oleh developer atau penerbit. Antaranya adalah menyenaraikan tarikh pelancaran Shadow Warrior 2.

Apa-apa pun, kita nantikan sahaja pengumuman rasmi daripada Sony dan Polyphony Digital.
JomBaca: Stering Lumba Bagi Gran Turismo Sport Akan Dijual Pada Harga RM3,400


Ubisoft Forward akan diadakan pada 13 Jun – Assassin’s Creed Mirage, Avatar & satu game misteri

View this post on Instagram            A post shared by JomGaming (@jomgaming)


Pengarah Kreatif Naughty Dog Tidak Suka Game Mereka Diadaptasi Terus Ke Filem

Orang kuat Naughty Dog sudah bersuara.

Naughty Dog. Satu sahaja perkara yang terlintas apabila menyebutkan tentang studio ini – iaitu pengalaman penceritaan yang cukup mantap. The Last of Us dan siri Uncharted adalah dua karya Naughty Dog yang telah membawakan kisah yang sangat memberi kesan kepada para pemain.
Sebelum-sebelum ini, kita sudah sering mendengar tentang adaptasi daripada dua game ini ke filem. Walaupun beritanya agak kurang “meriah” sejak akhir-akhir ini, namun pengarah kreatif Naughty Dog, Neil Druckmann mengesahkan yang kedua-dua adaptasi masih lagi berjalan – sama ada beliau suka ataupun tidak.
Perkembangan terakhir yang kita tahu tentang filem Uncharted ialah watak utamanya, Nathan Drake akan dibawakan oleh Tom Holland (Spiderman terbaru), menampilkan kisah prekuel kepada siri Uncharted yang ada dalam game. Ia akan diarahkan oleh Shawn Levy.

Ini adalah perkembangan terbaru filem adaptasi ini yang dinyatakan oleh Druckmann:
“Filem Uncharted, ya, kami telah bercakap dengan Shawn Levy beberapa kali. Dan dia sangat bersemangat, ya faham, dan saya rasa beliau faham kita berada di mana. Kami bertukar-tukar pandangan tentang adaptasi seperti ini sejak beberapa tahun ini. Kami dulunya sangat teruja, “Oh, tuhan, filem-filem sedang memandang kita. Ia mungkin akan ada filem Uncharted di pawagam.” Dan kemudian apabila masa berlalu, kami tidak lagi teruja tentang adaptasi secara terus kepada kisah yang kami sampaikan, kerana kami rasakan kami sudahpun ceritakan kisah itu dengan sangat baik, secara sinematik, jadi saya tidak tahu apa yang boleh disampaikan lagi kepadanya… (Shawn Levy) ingin menyampaikan satu kisah yang berbeza berbanding 4 pengembaraan utama – yang mungkin Nathan Drake muda mengisi kekosongan itu – saya rasa sesuatu yang lebih menarik daripada menceritakan semula Uncharted 1, 2, 3 dan 4.”
Druckmann turut mendedahkan tentang apakah perbezaan antara beliau dan Sony, yang membuatkan sehingga kini, filem The Last of Us masih lagi tergendala.
“Dan malah saya mengusahakan skrip untuk filem The Last of Us, yang mana ia adalah adaptasi secara terus. Dan sekarang, terdapat beberapa perbezaan daripadanya, saya lihat semula dan saya seperti, “saya tidak mahu filem ini dibikin.” Mungkin ada sesuatu yang boleh dilakukan dalam dunia itu, sama ada fokus kepada karakter lain atau waktu yang lain. Tapi, bagi saya, dan saya tahu di Naughty Dog dan ramai peminat kami, Nolan North adalah Nathan Drake, Ashley Johnson adalah Ellie, Troy Baker adalah Joel. Ia akan kelihatan sangat tidak kena untuk menyaksikan orang lain dalam watak ini.”

Sememangnya kami sangat bersetuju dengan apa yang diperkatakan oleh Druckmann. Untuk apa kita ingin melihat sekali lagi cerita yang sama di layar perak, sedangkan kita sudah mendalami watak itu dengan lebih menyeluruh dalam game itu sendiri.
Apa pula pandangan korang?


Gang Beasts Akan Mula Bergocoh Ke PlayStation 4 Bermula 12 Disember Ini

Jom mula menghentak, melenyek dan menghumban dalam PS4 pula.

Game party yang menampilkan watak-watak comel bergocoh antara satu sama lain, Gang Beasts akan mula dilancarkan pada 12 Disember ini di PlayStation 4. Gang Beasts sudah sekian lama berada dalam versi Early Access di Steam (PC).

Dalam pengumuman yang dikeluarkan di PlayStation Blog, Double Fine Productions mendedahkan bahawa versi PS4 ini akan membawakan pelbagai pilihan pengubahsuaian karakter dan beberapa mode baru. Antara mode yang akan diperkenalkan adalah perlawanan bola sepak 2v2 dan mode co-op yang membenarkan pemain untuk melawan beberapa gelombang musuh bersama.

Korang boleh layan gameplay trailer Gang Beasts di bawah:


Project Nimbus – Pertarungan Mecha Hiper-Pantas Diumumkan Untuk PS4

Dibangunkan dengan enjin grafik Unreal Engine 4.

Project Nimbus adalah sebuah action game yang dibangunkan oleh GameCrafterTeam, sebuah studio indie dari Jepun. Ianya kini boleh didapati di Steam melalui Early Access dan kelak akan diterbitkan ke konsol PlayStation 4 oleh GameTomo & Kiss.
Project Nimbus akan meninggalkan fasa early access tidak lama lagi dan bakal diterbitkan di Steam pada 26 September nanti. Bagi versi PlayStation 4, tarikh penerbitan bakal diumumkan pada masa akan datang.
Saksikan trailer bagi Project Nimbus yang penuh aksi dibawah.


Sub-Zero Muncul Ke Dunia Injustice 2, Membelasah Superhero DC Seperti Batman Dengan Mudah!

Gameplay video terbaru paparkan bagaimana Sub-Zero akan beraksi dalam Injustice 2.

Injustice 2 telah dicerobohi oleh salah sebuah watak paling ikonik dari siri Mortal Kombat iaitu Sub-Zero. Walaupun rekaan kosmetik Sub-Zero kali ini sedikit berbeza, jelas kelihatan moveset yang digunakan oleh watak ini kelihatan sangat bersesuaian dengan Injustice 2.
Sub-Zero adalah salah sebuah DLC bagi Injustice 2 dan akan boleh mula didapati mulai bulan Julai nanti.
Injustice 2 sememangnya telah mendapat pujian daripada pengkritik dan berjaya mendapat kedudukan pertama dalam senarai muat turun game PS4 pada bulan lepas.
Injustice 2 kini berada untuk platform PlayStation 4 dan Xbox One.


Red Bull Ingin Memeriahkan eSports Malaysia – Tajaan Atlit FIFA 16 Dan Tournament Diumumkan!

Red Bull Malaysia di dalam sidang media hari ini mengumumkan rancangan mereka bagi memeriahkan industri eSports Malaysia! Jom tengok apa yang best!

Sebagai jenama minuman tenaga nombor 1 di Malaysia, Red Bull Malaysia (RBM) mengumumkan rancangan mereka untuk mula menerajui arena eSports negara! Di dalam sidang media tadi, RBM memperkenalkan pemain-pemain FIFA 16 di bawah tajaan mereka.
Arthur Ang (Red Bull Business Insight & Consumer Engagement), Jate (Managing Director of Red Bull) dan Adrian Gaffor (Managing Director of Fallout Gaming).
Pemain-pemain dari TEAM INFINITE ini akan mula bermain di bawah tajaan Red Bull Malaysia. Pemain-pemain tersebut adalah TI_ARAMIS, TI_ARMANIS, TI_SAMORAI, TI_ALII, TI_RAFA, TI_KATHIRES dan TI_AMTUAH yang baru-baru ini memenangi Kejuaraan FIFA 16 di ASEAN Games for E-Sports!

[su_slider source=”media: 15302,15301,15300,15299,15298,15297,15296,15295″ limit=”55″ link=”lightbox” height=”400″ title=”no” autoplay=”2000″]
Memandangkan industri eSports mula mendapat perhatian umum di negara ini, RBM telah merangka pelan bagi memeriahkan industri eSports di negara ini nanti. Dengan pelancaran portal Red Bull Malaysia eSports (RedBull.com.my/esports), RBM akan memperkenalkan dua fokus utama portal ini nanti: Red Bull Coliseum (RBC) dan Red Bull eSports Zone (RBEZ).

Red Bull Coliseum (RBC) akan memfokuskan kepada penganjuran tournament dan event sepanjang 6 bulan sehingga ke akhir tahun ini. Acara-acara ini diharapkan dapat merapatkan jurang antara pemain eSports amatur, semi-pro dan profesional serta menggalakkan perkongsian pengalaman dan pengetahuan sesama mereka.

FIFA 16: 256 pemain! On-ground tourney. Pendaftaran bermula Jun ini!
DotA 2: 128 team! Online Qualifiers sehingga LAN Finals. Pendaftaran bermula Ogos ini!
CS:GO: 64 team! LAN Qualifiers sehingga LAN Finals. Pendaftaran bermula Okober ini!
Acara RBC yang akan diadakan sehingga hujung tahun ini akan tertumpu kepada tiga tournament dengan pertumbuhan peminat yang paling menggalakkan iaitu DotA 2, CS:GO dan FIFA 16. Acara-acara yang disusun pada bulan Julai, September dan Disember 2016 ini akan menawarkan wang hadiah terkumpul sejumlah RM50,000!
Red Bull eSports Zone (RBEZ) pula menawarkan isi kandungan eSports yang dihasilkan oleh pihak RBM nanti. RBEZ akan menghasilkan isi kandungan seperti artikel dan video bagi game-game spesifik mahupun aspek lifestyle yang boleh diikuti penggemar eSports. Komponen utama RBEZ ini nanti adalah RBM eSports Update – sebuah web-series mingguan yang akan memaparkan berita dan segmen menarik dari dalam dunia eSports tempatan!

Turut memeriahkan majlis, saudara Rinie bin Ramli, Secretary General eSports Malaysia juga telah turun padang bagi menyaksikan detik bersejarah di dalam arena eSports Malaysia ini.
Inisiatif yang akan dikerjakan antara Red Bull Malaysia, Fallout Gaming, GamesBond dan komuniti gaming Malaysia ini dijangka akan memeriahkan lagi arena eSports tempatan! Kitorang di JomGaming berharap ianya akan terus menyemarakkan industri gaming tempatan, baru seronok! Ramai lagi orang kitorang nak ajak ‘Jom gaming, jom?’
Perkakasan GoPro murah kitorang dapatkan dari Ikat.my


Hideo Kojima Berikan Komen Tentang Genre Battle Royale: “Cara Paling Senang Buat Duit”

Kita semua tahu bahawa sepanjang setahun dua ini, genre battle royale mengambil perhatian di seluruh dunia. Selepas kejayaan PlayerUnknown’s Battlegrounds (PUBG) dan Fortnite, game-game bergenre battle royale dikeluarkan umpama cendawan tumbuh selepas hujan.
Terbaru, tiba masanya salah seorang tokoh dalam industri gaming yang cukup disegani, Hideo Kojima, memberikan pandangan beliau tentang genre ini. Dan semestinya komen ini mungkin akan kurang digemari oleh penerbit dan peminat genre battle royale.
Semasa berada di San Diego Comic-Con untuk bercakap tentang game akan datang beliau, Death Stranding, ini pandangan beliau tentang battle royale:
“Cara paling mudah untuk buat duit ialah dengan membikin game di mana semua pemain berada di sebuah pulau untuk menembak satu sama lain. Saya tak mahu buat itu (para hadirin bertepuk tangan).”

Kojima just took a shot at Fortnite: "The easiest way to make money is to make a game where everyone is on an island trying to shoot each other. I don't want to make that." Big applause followed
— Patrick Shanley (@pshanley88) July 21, 2019
Selain itu, Kojima turut menjawab persoalan mengapa beliau suka membangunkan game yang lain daripada lain. Apabila ditanyakan mengapa ia begitu penting untuk tidak membangunkan sebuah game yang seakan sama dengan apa yang ada sebelum ini, ini jawapan beliau:
“Tiada sebab mengapa untuk mencipta sesuatu yang sudah ada. Saya mahu mencipta sesuatu yang memberi inspirasi kepada dunia.”

Q: Why is it important to you not to make a game that’s similar to something before?H: There’s no reason to create something that’s already there. I want to create something that gives more inspiration to the world. #DeathStranding #hideokojima
— Kalai (@kalai_chik) July 21, 2019
Game yang sedang dibangunkan Hideo Kojima, Death Stranding akan dilancarkan pada 8 November 2019, eksklusif untuk PS4.

Terima kasih, MP1ST.


Isu Tanda Dagangan The Day Before Bertambah Buruk Kerana Aplikasi Kalendar

Isu tanda dagangan The Day Before yang sedang menghantui Fntastic menjadi bertambah buruk kerana aplikasi kalendar.
Pada bulan lepas, pembangun Fnatic mengumumkan The Day Before ditunda dari Mac ke November kerana isu tanda dagangan antara pembangun dan pihak ketiga.
Kini, Fnatic mendedahkan bahawa pihak ketiga yang terlibat dalam isu tanda dagangan merupakan pembangun kepada aplikasi kalendar yang mahu mengambil alih nama game itu.

#thedaybefore pic.twitter.com/2q98hE1i9f— Fntastic (@FntasticHQ) February 12, 2023

Isu ini telah mengakibatkan Fnatic bukan sahaja terpaksa menurunkan video di channel YouTube rasmi, tapi juga dinyah senarai dari platform Steam kerana pelanggaran hak cipta.
Fnatic berjanji akan berlawan mengenai isu tanda dagangan ini dengan pemilik aplikasi kalendar itu. Namun, maklum balas pemain di akaun Twitter rasmi mengenai isu ini mempunyai pandangan yang berbeza.

Ramai yang memanggil isu ini untuk mengalihkan perhatian umum dari game. Ada juga yang berfikir kenapa pembangun tidak menukar tajuk game kepada ‘The Day After’.
Pandangan umum tidak menunjukkan sebarang positif kerana para pemain sudah hilang sabar untuk menunggu. Malah trailer gameplay yang didedahkan baru-baru ini juga pemain memanggilnya ‘bosan’ dan ‘teruk’.
Nampaknya pemain terpaksa menunggu lebih lama sehingga isu ini dapat diselesaikan. Tapi adakah Fnatic akan berjaya memenangi kes ini? Sama-sama kita nantikan.


Ini 10 Game Paling Popular Untuk Fotografi Maya Sepanjang 10 Tahun Lalu

Secara peribadi, penulis bukanlah seorang yang mahir menangkap gambar, jauh sekali seorang jurugambar profesional. Namun, ada secebis minat dalam jiwa penulis yang gemar untuk menangkap gambar-gambar yang cantik dalam game.
Antara game yang paling banyak penulis luangkan masa untuk mengambil screenshot-sreenshot dalam game ialah Horizon Zero Dawn dan Ghost of Tshusima.
Aktiviti mengambil screenshot dalam game, atau boleh kita panggil sebagai fotografi maya, sebenarnya merupakan satu pemasaran yang percuma kepada game tersebut. Para pemain akan mengambil, berkongsi di media sosial dan rakan-rakan mereka akan bertanyakan game apakah yang sedang dimainkan itu.
Melihat kepada peningkatan perkongsian screenshot-screenshot dalam game, sebuah laman web berkaitan fotografi yang popular, ShotKit telah menjalankan satu kajian tentang fotografi maya ini.
Melalui pemerhatian mereka terhadap pelbagai hashtag yang ada di Instagram, ShotKit telah menyenaraikan 10 game yang paling popular untuk fotografi maya sepanjang sedekad yang lalu.
Menariknya, dua game di kedudukan teratas ialah game yang dibangunkan oleh Rockstar Games iaitu Red Dead Redemption 2 di kedudukan pertama dan Grand Theft Auto V di kedudukan kedua.
Bertambah menarik apabila tempat ketiga diduduki oleh sebuah game yang tidak mempunyai fungsi photo mode rasmi dalam game, iaitu Fortnite.
Ia kemudiannya diikuti oleh Skyrim, Horizon Zero Dawn, Forza Horizon 4, Ghost of Tsushima, The Last of Us Part II, Uncharted 4 dan The Sims 4.

Korang pula bagaimana? Apakah game yang paling korang banyak luangkan masa menikmati pemandangannya dan bermain-main dengan photo mode? Kongsikannya bersama kami di ruangan komen.


Battlefield 1: Premium Friends Kini Kembali Buat Kali Kedua – Jom Ajak Kawan-Kawan Cuba Map-Map DLC!

Kepada para pemain Battlefield 1 yang tidak melanggan Premium Pass, bergembiralah sekali lagi kerana kempen Premium Friends kembali buat kali kedua!

Bagi yang tidak tahu, Premium Friends merupakan sebuah kempen di mana DICE akan memberikan peluang kepada para pemain yang tidak membeli Premium Pass (atau membeli DLC secara berasingan) mencuba map-map yang terdapat dalam DLC berbayar.
Caranya amat mudah, di mana para pemain yang memiliki Premium Pass perlu berada dalam Party, dan sesiapa sahaja yang berada dalam Party yang sama itu mampu mencuba semua map DLC berbayar. Walau bagaimanapun, mereka (tiada langganan Premium Pass) hanya mampu mencuba map itu sahaja – XP, vehicle, weapon dan lain-lain manfaat yang dimiliki oleh pelanggan Premium Pass tidak dapat dirasai oleh mereka.
Apabila mereka bermain map DLC ini menggunakan Premium Friends, XP tidak berjalan, namun, ia akan disimpan oleh DICE, dan sekiranya mereka membuat keputusan untuk membeli Premium Pass, XP yang mereka dapat sebelum ini semasa Premium Friends akan ditambah ke dalam akaun mereka.
Seperti juga kempen Premium Friends yang diadakan bulan lalu, kempen kali ini juga adalah kempen dalam masa terhad. Kali ini, ia bermula pada 27 April hingga 4 Mei 2017.

DICE juga telah melancarkan kemaskini besar terbaru kepada Battlefield 1, di mana antara fungsi utama yang ditampilkan adalah sistem Platoon dan keupayaan meletakkan password untuk server yang telah disewa. Anda boleh baca patch notes penuh kemaskini tersebut di sini.
JomBaca: ‘C4 Jeep Stuff’ Kini Kembali Ke Battlefield 1, Macam Ini Cara Nak Lakukannya! Tankers, Jaga-Jaga Belakang!


Star Wars: Jedi Fallen Order Akan Diperkenalkan Buat Kali Pertama Hujung Minggu Ini, Dapatkan Waktu Livestream

Star Wars: Jedi Fallen Order merupakan antara game besar yang sangat dinantikan pada tahun ini. Setelah pertama kalinya mengumumkannya pada tahun lalu, akhirnya pada hujung minggu ini, EA dan Respawn akan memperlihatkannya buat pertama kali kepada umum.

Livestream untuk acara ini akan diadakan pada hari Ahad, 2.30 pagi (waktu Malaysia). Kita semua boleh saksikannya di channel Twitch di sini.
Setakat ini, mereka tidak mendedahkan apakah yang akan diperlihatkan, namun yang pasti kita semua pasti tidak sabar untuk menyaksikannya.
Mengisahkan seorang Padawan yang terselamat daripada malapetaka Order 66 dan mengembara ke galaksi selepas berakhirnya Jedi Order, game Star Wars: Jedi Fallen Order bakal dilancarkan pada musim luruh 2019 (sekitar September hingga Disember). Ia bakal membawakan genre third-person action adventure.

Don't stand out. #StarWarsJediFallenOrder pic.twitter.com/dQ8bg4bqyf
— EA Star Wars (@EAStarWars) April 9, 2019


Kejayaan Spider-Man Dan Star Wars Jedi: Fallen Order Buat Disney Berminat Hasilkan Lebih Banyak Game

Setelah menggegarkan dunia Hollywood, Disney kini bercita-cita besar untuk menerajui industri gaming pula.
Sean Shoptaw, naib presiden kanan game dan pengalaman interaktif di Disney, telah berucap di DICE Summit 2020, sebuah persidangan yang mengumpulkan orang-orang kuat dalam industri video game.
Ketika berucap kepada hadirin para pembangun video game, beliau mengajak mereka untuk bekerjasama bersama Disney dalam membangunkan game-game baru dengan menggunakan IP yang dimiliki Disney, lapor The Hollywood Reporter.
“Kehadiran saya di sini adalah untuk satu sebab: untuk memberi kuasa kepada kamu [pembangun] bagi melakukan perkara-perkara unik dengan [katalog] kami,” kata Shoptaw. “Kami ingin masuk ke dalam kuasa kreatif melalui keseluruhan industri ini.”
Menyebutkan tentang kejayaan Marvel’s Spider-Man dan Star Wars Jedi: Fallen Order sebagai contoh terbaik, beliau menekankan mengenai kepentingan penceritaan asal dan menggambarkan semula apa yang mampu dilakukan dengan karakter dan latar belakang Disney.
Disney kini menjemput kesemua para pembangun yang hadir, serta kesemuanya yang berada dalam industri ini untuk ‘datang dan bermain’ dengan francais kepunyaan Disney — yang kini meliputi 20th Century Fox, Star Wars, Marvel dan banyak lagi.
Pada ketika ini, Disney bekerjasama dengan dengan Square Enix untuk francais Kingdom Hearts dan bersama EA untuk game-game Star Wars. Dengan syarikat gaming mana lagi Disney akan bekerjasama selepas ini?


Di Mana Silapnya Syed Saddiq Dan Masyarakat Umum Dalam Mengangkat Terma ‘Industri Esports’?

Pada 24 Januari 2020, Menteri Belia & Sukan, Syed Saddiq Abdul Rahman ada mengeluarkan kenyataan tentang kerjasama yang akan dijalinkan antara kerajaan Malaysia dan Capcom, studio pembangunan game terkemuka dari Jepun.
Walaupun tidak menyatakan secara jelas apakah bentuk kerjasama yang akan dijalin, sama ada Capcom akan membuka studio pembangunan di Malaysia atau akan menganjurkan kejohanan esports besar-besaran (walaupun Capcom sudahpun ada kejohanan rasmi Street Fighter di Malaysia sejak sekian lama) — itu bukanlah menjadi isu.
Apa yang membuatkan kenyataan tersebut membawa kepada penulisan artikel ini ialah bagaimana beliau mengulas lebih lanjut tentang kerjasama itu.
Syed Saddiq cukup teruja dalam mengatakan bahawa kemahuan Capcom untuk bekerjasama adalah disebabkan momentum yang diperoleh daripada perhatian besar yang diberikan kerajaan terhadap esports. Beliau mengatakan lagi pelaburan aktif yang diberikan oleh Tencent, Moonton, Alibaba Sports, malah pengumuman pembukaan studio pembangunan Sony pada tahun lalu juga adalah kesan daripada Pelan Pembangunan Esports oleh Kementerian Belia & Sukan yang diterajui olehnya.

CAPCOM !
Street Fighter, Mega Man, Resident Evil adalah antara jenama besar syarikat global Jepun ini. Kepakaran dan sumbangan mereka sudah lama terbukti.
Sejak kerajaan memberi perhatian besar kepada esports, Malaysia telah memperolehi momentum yang positif dalam industri ini pic.twitter.com/W01m2UyD4q
— Syed Saddiq 🇲🇾🌺 (@SyedSaddiq) January 24, 2020
Bagi pembaca yang mengikuti akaun Twitter penulis, mungkin ada yang perasan bahawa penulis, dan beberapa kenalan penulis lain telah tampil untuk memperbetulkan apa yang dikatakan oleh Menteri Belia & Sukan kita ini. Melihat kepada respon yang diberikan oleh orang ramai terhadap pembetulan yang dilakukan kami ini, penulis terpanggil untuk menulis artikel ini bagi memberikan penjelasan yang lebih tuntas tentang mengapa isu ini harus dibendung dan diperbetul sebelum ia menjadi semakin parah.
https://twitter.com/faiztobeng/status/1220925325959286785?s=20
Naratif Yang Tidak Tepat
Baiklah. Pertama sekali, kami telah lama memerhatikan naratif Syed Saddiq terhadap terma ‘industri esports’ yang beliau sering promosikan sejak memegang jawatan Menteri Belia & Sukan. Melihat kenyataan terbaru beliau ini, maka, cukup kata penulis. Ia semakin menjadi-menjadi, dan teguran harus diberikan secara terbuka.

Syed Saddiq sentiasa menggunakan naratif ‘industri esports’ bagi menggantikan industri yang sebetulnya digelar ‘industri gaming’ secara keseluruhan. Beliau sering merangkum segala yang berkaitan dengan gaming itu ke dalam sebuah jenama ‘esports’ yang diangkat terlalu tinggi daripada yang sepatutnya.
Ia seolah-olah industri pembangunan game itu duduk di dalam pecahan industri esports yang lebih besar. Tetapi hakikatnya, industri pembangunan game dan industri esports adalah dua sub-industri yang duduk di dalam industri gaming yang lebih besar.
Mempengaruhi Masyarakat
Apabila seorang Menteri yang diperhatikan oleh masyarakat umum seperti beliau menggunakan naratif yang tidak tepat ini, ia telah mempengaruhi pandangan umum bagaimana untuk melihat gambaran keseluruhan industri ini. Ia sememangnya telah terbukti. Lihatnya di sekeliling kalian bagaimana masyarakat arus perdana yang kurang arif dalam bidang ini, memandang esports itu adalah segala-galanya apabila bercakap tentang gaming.
Ingatlah, bukan semua tentang gaming itu adalah esports.
Penulis ada memuatnaik gambar rajah ringkas seperti di bawah di akan Twitter peribadi penulis bagi menerangkan apakah kesilapan yang sering dilakukan oleh Syed Saddiq melalui gambaran yang paling mudah:

Kepada Menteri Belia & Sukan @SyedSaddiq yang disayangi. Harap YB tak terkeliru lagi. pic.twitter.com/ovJpyFniDy
— Ahmad Faiz (@faiztobeng) January 25, 2020
Kesilapan terbesar Syed Saddiq dalam isu ini ialah bagaimana beliau mengangkat atau claim segala kejayaan dalam industri gaming yang dicapai oleh Malaysia secara amnya merupakan tempias fenomena esports yang diperjuangkan olehnya.
Tahukah kalian bahawa pembukaan studio pembangunan Sony Interactive Entertainment (SIE) tiada kena mengena dengan esports? Cuba berikan satu game yang dibangunkan oleh Sony yang boleh dikaitkan dengan esports? Sony berani membuka studio mereka di sini kerana bakat yang dimiliki oleh barisan individu pembangun yang ada di negara ini yang tidak asing dalam pengetahuan pihak Sony.
Tahukah kalian bahawa Malaysia mempunyai puluhan studio pembangunan dan ratusan individu pembangun tempatan yang telah banyak berjasa kepada game-game AAA yang terkemuka di dunia melalui outsourcing? Game-game seperti The Sims, siri FIFA, Call of Duty, Dark Souls, Bloodborne, Need for Speed, Final Fantasy, Watch Dogs, Far Cry, Uncharted, Diablo, Marvel’s Spider-Man, Mortal Kombat, dan BANYAK LAGI turut mendapat sentuhan studio tempatan melalui program outsource.
Itu belum lagi dikira bakat-bakat individu tempatan yang berjaya breakthrough menjadi orang-orang penting dalam studio-studio besar di luar negara. Mufizal Mokhtar yang pernah menjadi Pengarah Seni di Ubisoft Singapore, Aadi Salman yang kini merupakan Artis Konsep di Ubisoft Montreal dan Wan Hazmer yang merupakan Ketua Pengarah Game untuk Final Fantasy XV — mereka ini semua adalah anak jati Malaysia.
Aadi Salman.
Apa projek Wan Hazmer pada ketika ini? Beliau telahpun keluar dari Square Enix, meninggalkan pengaruh yang cukup besar sehingga mampu mengasaskan Metronomik — sebuah studio yang berpangkalan di Malaysia, dibarisi oleh bakat-bakat hebat tempatan. Projek pertama Metronomik pada ketika ini ialah No Straight Roads, sebuah game aksi-muzikal yang mendapat perhatian meluas dari peminat dan pemerhati gaming seluruh dunia.
Bukan itu sahaja, Metronomik turut berjanji bahawa unsur-unsur budaya dari Malaysia akan dimasuk dan dipromosikan ke dalam No Straight Roads — antaranya yang telah diumumkan setakat ini ialah elemen dikir barat yang cukup unik.

Itu penulis hanya senarai nama-nama yang boleh dikatakan ‘sedikit mainstream’. Kalau disenarai kesemua studio tempatan lain yang tidak kurang hebatnya, artikel ini akan menjadi terlalu panjang.
Mungkin individu-individu yang mencipta nama melalui industri pembangunan game juga patut dimasukkan ke dalam buku teks sekolah sebagai hero yang dijadikan kebanggaan negara? Oh lupa, mereka ini bukan jutawan. Kita kan masyarakat materialistik. Lawak tapi tak lawak. Aihh..
Sumber.
Wajarkah?
Dan tahukah kalian bahawa semua studio dan individu yang disebutkan di atas, tiada satu pun yang boleh dikaitkan dengan esports? Mereka ini semuanya sudah mengorak langkah masing-masing sejak bertahun lamanya melalui pembangunan Malaysia Super Corridor (MSC) dan Malaysia Digital Economy Corporation (MDEC) jauh sebelum adanya Pelan Pembangunan Esports yang diilhamkan oleh Syed Saddiq.
Naiknya beliau menjadi Menteri Belia & Sukan dan terus ingin claim segala kejayaan industri gaming yang tiada kaitan apa sekalipun dengan esports sebagai sebuah kejayaan daripada momentum yang dikuasakan daripada Pelan Pembangunan Esports?
Portfolio Kementerian

Salah satu cara untuk membezakan antara industri pembangunan game dengan industri esports adalah dengan mengetahui siapakah dan kementerian manakah yang mengendalikannya di Malaysia. Mungkin ramai tidak cakna bahawa bukan semua yang berkaitan dengan game di Malaysia dikendalikan oleh kementerian di bawah Syed Saddiq.
Industri pembangunan game merupakan tanggungjawab MDEC yang berada di bawah Kementerian Komunikasi & Multimedia yang diketuai oleh YB Gobind Singh Deo, manakala industri esports pula di bawah Kementerian Belia & Sukan yang diketuai oleh Syed Saddiq.
Sebab itulah acara pengumuman pembukaan studio pembangunan Sony pada November 2019 lalu, yang memfokuskan kepada industri pembangunan game (bukan esports), dihadiri oleh YB Gobind.
Gobind Singh Deo, Menteri Komunikasi dan Multimedia Malaysia bersama Shuhei Yoshida, SIE.
Kalau itu masih belum cukup untuk membuat kalian memahami tentang perbezaan dua industri ini, adakah kalian ada membaca penuh pembentangan Belanjawan 2020 pada Oktober 2019 lalu tentang apa saja kaitan dengan gaming? Secara ringkasnya, kerajaan memperuntukkan RM20 juta untuk industri esports yang diberikan kepada Kementerian Belia & Sukan dan RM20 juta untuk pembangunan digital yang diberikan kepada MDEC.
Masih ingat apa yang diucapkan Menteri Kewangan, Lim Guan Eng semasa pembentangan itu?
Untuk industri esports: “Kerajaan Pakatan Harapan mengiktiraf potensi tinggi esukan dan akan meningkatkan peruntukan sebanyak RM20 juta pada tahun 2020. Kerajaan mengucapkan selamat berjaya kepada pasukan Malaysia dan semoga memenangi sebanyak mungkin pingat emas Sukan SEA di Manila pada bulan Disember 2019.”
Untuk industri pembangunan digital: “Kandungan digital boleh menjana nilai ekonomi. Misalnya, pendapatan industri permainan video dunia melebihi USD150 bilion pada masa ini adalah lebih tinggi berbanding gabungan hasil industri muzik dan filem. Oleh itu, Kerajaan akan memperuntukkan RM20 juta kepada Malaysia Digital Economy Corporation (MDEC) untuk memupuk jaguh tempatan dalam menghasilkan kandungan digital khususnya dalam bidang yang sedang berkembang pesat seperti e-permainan, animasi dan seni digital.”
Data Analisis
Sekiranya kalian adalah seseorang yang bersifat analitikal, kalian boleh lihat bagaimana kebanyakan firma penganalisis yang melakukan analisis pendapatan industri gaming selalunya mengasingkan pendapatan industri pembangunan game dengan industri esports. Sebagai contoh, rangkuman analisis yang disediakan oleh WePC.com ini mengumpulkan data-data daripada NewZoo, SuperData, dan lain-lain firma analisis.
Pada tahun 2018, Malaysia kekal di tangga ke-21 di dunia dalam pendapatan industri video game. Malaysia dianggarkan mencatatkan perbelanjaan sebanyak USD654 juta iaitu kira-kira RM2.66 billion. Diingatkan sekali lagi, data pendapatan ini tiada kaitan dengan kemeriahan yang diwujudkan oleh industri esports.
Kebimbangan Dizahirkan
Semasa membincangkan topik ini di Twitter, selain kenalan-kenalan penulis, beberapa pihak yang terlibat secara langsung dalam industri pembangunan game turut menzahirkan kerisauan tentang bagaimana nama ‘esports’ dilambung tinggi apabila sesuatu kejayaan pembangunan game dicapai. Antara individu yang menzahirkan kerisauan ialah pencipta siri game SIMULACRA, Shah Rizar; Naib Presiden Divisi Kandungan Kreatif Digital MDEC, Hasnul Hadi Samsudin; dan bekas Pengarah Divisi Bakat MDEC, Imran Kunalan Abdullah.

eSports is overrepresented in both budget and exposure which is unfortunate 🤨
— shahrizar (@shahrizar) January 25, 2020

Keep the conversations going – more people understand- the better. But I know why it’s easier to say esports has game development under it – it’s a narrative that is more well known to the current masses. You are correct to show that esports is just part of the game industry.
— HasnulHadi🇲🇾 (@mistahasnul) January 25, 2020

I’m glad we’re all talking about it now. When I was a looking at this space in my younger days – not many thought that this was going to be something the future was about. Keep on keeping on!
— HasnulHadi🇲🇾 (@mistahasnul) January 26, 2020

That can only happen when reality overtakes obsessions over narratives! Cheers!🙏
— Mikaimran@اتمران (@Mikaimran6) January 26, 2020

Walaupun inisiatif esports oleh kerajaan sedikit sebanyak membantu industri tempatan, penglibatan capcom serta syarikat antarabangsa yang lain hadir lebih lebih awal menerusi 'outsourcing studio', secara tidak langsung memberikan peluang pekerjaan kepada golongan muda & kreatif.
— Fade Fan Johnny (@JohannAffendy) January 24, 2020

This is what I've been trying to explain. Game industry is not included in esports industry. Esports industry is a subsidiary of game industry. Focus on creating a local product (game) is important to create homegrown talents (devs) to satisfy consumers who can be esports athlete https://t.co/dODa9CKWvj
— Intan Mawarni🦁 (@zarthana95) January 25, 2020
https://twitter.com/kennleandre/status/1221390450973478912?s=20

It doesn't help that the masses in Malaysia defines the current gaming boom with "esports/e-game" rather than game development in general.
We're an interesting case, but I'm doing what I can when chatting with the random uncles and bros I meet lol
— Amirul Ashraf (@meckronos) January 26, 2020
Sebagai menutup artikel ini, JomGaming ingin menegaskan bahawa artikel ini bukan bertujuan untuk memperkecilkan perjuangan industri esports, bukan memperkecilkan usaha semua pihak yang terlibat dalam mengangkat martabat esports termasuklah dari sekecil-kecil individu sehinggalah ke Menteri. Sesiapa yang mengikuti rapat JomGaming, sudah tentu mengenali kami sebagai pendukung kuat bermacam acara esports.
Tujuan artikel ini hanyalah untuk menegur naratif yang sering digunakan oleh Menteri Belia & Sukan ketika bercakap tentang kejayaan industri gaming di Malaysia secara keseluruhan, serta ingin memperbetulkan fahaman masyarakat umum tentang perbezaan dua industri (atau sub-industri) ini — iaitu pembangunan game dan esports.
Bergerak Seiring
Di sebalik perbezaan tersebut, kami semestinya ingin melihat kedua-dua industri ini berjalan, berlari dan terus berkembang bersama-sama dan selari dengan kredit masing-masing yang sepatutnya. Bukannya apabila satu industri mencapai suatu kejayaan, dan ia di-claim oleh industri yang satu lagi.
Ingatlah, industri pembangunan game adalah tentang mereka yang berada di belakang tabir seperti pelukis, penulis, animator, jurutera, programmer, pengarah, penerbit, pelakon — yang kerja seharian mereka adalah untuk membikin game, memasarkan, memuaskan para pemain, menjana pendapatan dari game itu dan terus mengekalkan tahap kualiti game itu.
Manakala, industri esports pula adalah satu industri yang digerakkan oleh pihak ketiga yang menganjurkan acara atau persembahan atau pertandingan, menggunakan game yang telah dibangunkan oleh pembangun video game sebagai media untuk dipersembahkan — melibatkan penganjur acara, kru-kru, pengulas, pengurus pasukan, jurulatih dan semestinya atlet esports.
Nampak macam sama, tapi bukan.


PES SEA Finals 2017 Akan Diadakan Di Bandung, Indonesia – Bagaimana Ingin Mewakili Malaysia?

Adakah anda adalah seorang pemain PES yang berbakat dan mampu untuk mengharumkan nama negara? Jom kita lihat bagaimana ingin mewakili Malaysia!
Barisan pemain PES negara semasa PES SEA Finals di Hanoi, Vietnam pada April 2016.
Pada bulan April 2016 lalu, PES League Asia dengan kerjasama komuniti-komuniti PES dari negara-negara Asia Tenggara telah julung kalinya mengadakan PES SEA Finals – sebuah kejohanan PES terbesar pernah diadakan di rantau Asia Tenggara. Hanoi, Vietnam telah menjadi tuan rumah buat kali pertama untuk kejohanan ini, dengan kemenangan telah dirangkul oleh pemain tuan rumah, Duy Map.
Ketika itu, 16 pemain PES terbaik Asia Tenggara dari 4 buah negara, Malaysia, Indonesia, Thailand dan Vietnam telah berentap. 4 wakil Malaysia telah membawa nama negara pada waktu itu.
16 pemain PES terbaik Asia Tenggara pada April 2016 di Hanoi, Vietnam.
Musim Baru 2017
Kini, musim baru telah bermula dan untuk PES SEA Finals 2017, Bandung, Indonesia telah diumumkan sebagai tuan rumah. Ia akan berlansung pada bulan April 2017. Kali ini, 5 negara bakal menghantar wakil terbaik masing-masing – iaitu dari negara Malaysia, Indonesia, Thailand, Vietnam dan Singapura.

Bersempena dengan ini juga, PES League Malaysia telah mendedahkan bagaimana mereka bakal memilih wakil-wakil negara untuk kita berentap di negara jiran itu. 4 wakil dari Malaysia akan dipilih, di mana 1 wakil dipilih melalui pertandingan online dan 3 lagi wakil akan dipilih melalui pertandingan offline.
1 Wakil Malaysia Dipilih Melalui Pertandingan Online
PES League Malaysia akan mengadakan Online Qualifiers di platform PlayStation 4 bermula dari bulan Oktober 2016 hingga bulan Mac 2017. Berikut adalah “Roadmap” yang telah dikeluarkan oleh mereka:

Untuk mengetahui lebih lanjut tentang Online Qualifiers ini, anda boleh bertanyakan terus ke laman Facebook PES League Malaysia.
3 Wakil Malaysia Dipilih Melalui Pertandingan Offline
PES League Malaysia baru sahaja melancarkan laman web rasmi mereka – pesleague.my
Selaras dengan pelancaran laman web tersebut, mereka telah memulakan ranking untuk Pertandingan Offline. 3 pemain di ranking tertinggi pada bulan Mac 2017 akan dipilih untuk memenuhi slot mewakili negara ke Bandung. Sebagai permulaan, anda boleh mula mendaftar sebagai ahli PES League Malaysia di sini.
Bagaimana ingin memanjat ranking tersebut dan menjadi 3 terbaik? Jom lihat bagaimana Pertandingan Offline akan berjalan.

Sepanjang bulan Oktober 2016 hingga Mac 2017, PES League Malaysia akan MENGANJURKAN dan MENGESAHKAN banyak Pertandingan Offline yang akan diadakan beberapa lokasi di seluruh negara.
Apakah perbezaan antara Pertandingan yang DIANJURKAN dan DISAHKAN oleh PES League Malaysia ini? Jom kita ambil contoh-contoh terdekat Pertandingan-pertandingan Offline yang akan diadakan pada bulan Oktober 2016.
Pada 15-16 Oktober 2016, PES League Malaysia akan menganjurkan Chillax PES 2017 Tournament di Bangi, Selangor. Ia akan DIANJURKAN oleh PES League Malaysia, yang mana setiap perkara yang berlangsung dalam pertandingan ini adalah kendalian PES League Malaysia.
Pada 29-30 Oktober ini pula di Kuala Terengganu, Terengganu, Kejohanan PES 2017 Belia Malaysia akan dianjurkan oleh KuppyStation, dan DISAHKAN oleh PES League Malaysia. Untuk sesebuah pertandingan ingin mendapatkan PENGESAHAN (seterusnya melayakkan para pemenang mengumpul mata di ranking pesleague.my) oleh PES League Malaysia, ia perlu mengikuti format dan peraturan yang disediakan oleh PES League Malaysia.
Melalui Pertandingan Offline yang DIANJURKAN dan DISAHKAN oleh PES League Malaysia ini, setiap 8 pemain terbaik dari setiap pertandingan tersebut akan mendapat mata di ranking pesleague.my. 3 pemain yang telah mengumpulkan mata paling banyak dalam ranking ini pada bulan Mac 2017 akan dipilih untuk mewakili Malaysia.
Oleh itu, ikuti laman Facebook PES League Malaysia untuk mengetahui pertandingan-pertandingan yang akan dianjurkan dan disahkan oleh mereka.
Bagi pihak-pihak yang menganjurkan pertandingan PES dan ingin mendapatkan PENGESAHAN daripada PES League Malaysia, anda juga boleh menghubungi mereka. Sekiranya anda tidak tahu, PES League Malaysia merupakan badan yang disahkan oleh Esports Malaysia, sebuah cabang dalam Kementerian Belia & Sukan Malaysia, dan disahkan juga oleh Konami.

Jadi, apa yang anda tunggu lagi? Jom sertai Chillax PES 2017 Tournament dan Kejohanan PES 2017 Belia Malaysia untuk memulakan musim PES 2017 anda dan mengumpul sebanyak mana mata yang mungkin untuk mewakili Malaysia di Bandung, Indonesia pada April 2017 nanti!


Filem Uncharted Yang Dibintangi Tom Holland Dah Ada Tarikh Keluar Ke Pawagam

Setelah bertahun-tahun terperosok dan tergendala, filem rasmi Uncharted akhirnya sudah mempunyai tarikh keluar ke pawagam (kalau tak tunda lagilah pfftt).

Sony Pictures telah mengumumkan bahawa filem Uncharted akan menemui para peminatnya pada 18 Disember 2020, lapor The Hollywood Repoter.
Filem ini merupakan adaptasi daripada francais video game action-adventure tersohor daripada Naughty Dog, Uncharted. Ia akan dibintangi pelakon Spider-Man, Tom Holland yang akan membawakan watak zaman muda Nathan Drake.
Filem ini akan diarahkan oleh Dan Trachtenberg, serta skripnya ditulis oleh Jonathan Rosenberg dan Mark Walker.


Sonic Kembali Dalam Sonic Mania Sempena Ulang Tahun Ke-25!

Ini telah diumumkan di Comic Con semasa party ulang tahun ke-25 untuk Sonic the Hedgehod yang dianjurkan oleh SEGA.

Sonic Mania akan mengekalkan gameplay 2D platformer dan style 16-bit. Di samping memperkenalkan cabaran-cabaran yang baru, Sonic Mania akan memberi peluang kepada pemain untuk melawat level-level yang terdapat pada game-game yang terdahulu dan diberikan sedikit sentuhan moden.
Game ini akan diterbitkan pada pertengahan tahun hadapan untuk PC, PlayStation 4 dan Xbox One. Masih belum ada tarikh tepat buat masa ini.
Berikut adalah antara screenshot yang telah dikongsi oleh Sega untuk Sonic Mania.


Battlefield 1: Sistem Tiket Klasik Akan Kembali Dalam Conquest Pada Hari Pelancaran Nanti

Satu khabar gembira yang pastinya membuat para peminat tegar siri Battlefield tersenyum.

Semasa Open Beta Battlefield yang telah berlangsung pada bulan lalu, antara pembaharuan yang diperkenalkan DICE adalah sistem Conquest yang baru. Ia hanya memfokuskan capturing flags semata-mata, dan antara alasan mereka memperkenalkan ini adalah untuk membuatkan pemain sentiasa aktif dalam mengambil objektif.
Pembaharuan ini tidak digemari sekumpulan besar pemain Battlefield 1, termasuklah kami di JomGaming. Terkini, DICE baru sahaja mengeluarkan kenyataan tentang apakah yang telah mereka belajar melalui maklum balas yang diterima mereka daripada sesi Open Beta ini.
Mereka telah mengumumkan bahawa sistem Conquest yang klasik, sistem yang telah digunakan sejak kewujudan siri Battlefield ini lagi akan kembali ke dalam game penuh Battlefield 1 kelak. Membunuh pihak lawan (atau pasukan sendiri terbunuh) akan kembali mempengaruhi tiket perlawanan, tidak seperti apa yang mereka bawakan ke dalam sesi beta tempoh hari.
JomBaca: Suka Duka Beta: Battlefield 1 – DICE, Tolong Jangan Kecewakan Kami

Antara penambahbaikan lain yang telah mereka sebutkan dalam kenyataan itu adalah memperbaiki mode Rush, Light Tank, gameplay berkuda, serta menambah weapons dan gajet yang berupaya memusnahkan vehicles.
Beberapa hari lepas, DICE telah mengeluarkan satu infografik yang mendedahkan bilangan pemain Open Beta dan pelbagai lagi info tambahan.
Battlefield 1 akan dilancarkan pada 21 Oktober 2016 di PC, PS4 dan Xbox One.


Call of Duty: Warzone Versi Mobile Kini Dalam Pembangunan, Activision Sahkan

Antara game battle royale paling popular masakini, Call of Duty: Warzone bakal mendapat versi mobile tidak lama lagi.
Berita ini disahkan sendiri oleh Activision di Twitter. Dalam tweet itu, Activision mengumumkan versi mobile sedang dibangunkan, sambil mendedahkan beberapa jawatan kosong kini sedang dibuka untuk mereka yang ingin sama-sama membangunkan game tersebut.
Antara jawatan kosong yang dibuka ialah jurutera, artis, penerbit, pengurus produk dan banyak lagi.
Activision menggambarkan Warzone versi mobile ini sebagai sebuah game serba baharu, pengalaman AAA untuk mobile dan aksi berskala besar yang boleh dimainkan di mana-mana sahaja.
Tiada tarikh pelancaran diumumkan buat masa ini.

We are building Call of Duty® Warzone™ for mobile! Apply today for exciting roles across the development and publishing teams!More Information Here: https://t.co/3C39S1ITeI pic.twitter.com/J0rOw5W7eO— Activision (@Activision) March 10, 2022


Pengarah Chrono Trigger Acah-Acah Projek Nintendo Switch – Adakah Game Legenda Ini Akan Dilahirkan Semula?

Adakah kita akan menyaksikan Chrono Trigger di platform Nintendo Switch? Seronoknya menjadi pemilik Nintendo Switch, publisher game berebut-rebut nak keluarkan game.

Square Enix telah mengumumkan banyak game sudah dibangunkan untuk Nintendo Switch seperti I Am Setsuna dan Dragon Quest Heroes I/II, dan banyak lagi akan dibangunkan seperti Dragon Quest XI dan Project Octopath Traveler.
Dalam satu temuramah antara Nikkei dan Yosuke Masuda, CEO Square Enix, apabila ditanya sekiranya Square Enix akan melihat kepada platform lain seperti Scorpio, Windows 10 ataupun Google Tango, jawapan yang diberi hanyalah, “Switch,” dan mereka mahu lebih banyak projek di platform tersebut.
Terbaru, Takashi Tokita, ketua Business Division 9 Square Enix telah berkongsi tweet beliau mengenai projek-projek tersebut dan menulis, “Projek top secret bermula!”

極秘ミッション開始！ pic.twitter.com/m3KkR9u484
— 時田　貴司 (@Takashi_Tokita) April 7, 2017
Tokita-san yang sudah bersama Square Enix sejak 1985, terkenal sebagai pengarah Chrono Trigger di SNES dan pelbagai projek Final Fantasy di platform mobile.
Apakah projek rahsia Tokita-san ini? Adakah game klasik Chrono Trigger akan diberi nafas baru? Sama-sama kita nantikan.